Penggunaan Antibiotik: Apa yang Anda Perlu Tahu

Antibiotik adalah sejenis ubat yang digunakan untuk melawan jangkitan bakteria, rawatan untuk radang paru-paru atau keadaan biasa seperti jerawat. Ada banyak penggunaan antibiotik di dalam kehidupan seharian kita.

Antibiotik bekerja dengan membunuh bakteria
 dan menghalangnya daripada membiak. Walau bagaimanapun, antibiotik tidak berkesan dalam memerangi jangkitan virus seperti selesema, flu dan sakit tekak.

Penggunaan antibiotik boleh menjadi penawar yang menyembuhkan. Walau bagaimanapun, menyalahgunakan antibiotik boleh
menyebabkan rintangan antibiotik,
 yang merupakan masalah yang kian merebak di England dan Eropah.

Untuk mengelakkan
rintangan
antibiotik, anda perlu tahu kebenaran tentang penggunaan antibiotik. Berikut adalah beberapa fakta mengenai penggunaan antibiotik yang perlu anda ketahui:

Penggunaan antibiotik tidak berkesan untuk jangkitan virus atau jangkitan kulat

Antibiotik digunakan untuk merawat jangkitan bakteria. Bakteria adalah makhluk mikro sel tunggal yang boleh membiak sendiri.

Walaupun kebanyakan bakteria tidak merbahaya, ada yang boleh menyebabkan penyakit pada manusia seperti
keracunan
makanan, gonorrhea, abses, pneumonia dan jerawat.

Jangkitan virus adalah disebabkan oleh virus. Virus jauh lebih kecil daripada bakteria. Tidak seperti bakteria, virus tidak boleh hidup tanpa hos.

Dalam tubuh manusia, virus berpaut pada sel manusia dan menyebabkan sel pecah atau mati untuk membiak. Dalam beberapa kes, virus
mengubah sel-sel normal menjadi sel-sel kanser.
 Kebanyakan virus menyebabkan penyakit.

Sesetengah penyakit yang disebabkan oleh virus termasuk: selsema, flu,
Herpes
,
HIV / AIDS, HPV, demam campak dan rubella.

Jangkitan kulat adalah disebabkan oleh kulat
 yang biasa terdapat dalam alam sekitar. Jangkitan kulat ringan kelihatan seperti ruam manakala jangkitan kulat dalam aliran darah atau saraf tunjang adalah sangat jarang berlaku.

 Kebanyakan kulat tidak berbahaya, tetapi ada yang boleh menyebabkan penyakit pada manusia seperti jangkitan kulat mata, kurap, dan Histoplasmosis.

Memilih ubat yang sesuai

Tidak semua jenama antibiotik adalah sama. Terdapat beberapa jenis antibiotik. Bergantung kepada jenis jangkitan bakteria yang anda hadapi, doktor akan menetapkan antibiotik yang terbaik untuk memerangi bakteria tersebut.

 Secara umumnya, terdapat 6 kumpulan antibiotik: penisilin, cephalosporins, aminoglycosides, tetracyclines, macrolides, fluoroquinolones/quinolones.

Doktor anda akan mengambil kira faktor-faktor berikut untuk menetapkan antibiotik anda:

Bakteria yang menyebabkan keadaan anda: Doktor anda akan mencari antibiotik yang terbaik untuk melawan bakteria.

Alahan:
Sesetengah jenis alahan boleh membatalkan kesan antibiotik.
 Sebagai contoh, seseorang yang mempunyai alahan penisilin tidak akan ditetapkan amoxicillin.

Kesan-kesan sampingan, keadaan kesihatan semasa: Doktor anda akan mempertimbangkan kesan-kesan sampingan antibiotik, dan juga keadaan anda, sebagai contoh, jika anda hamil atau menyusukan bayi.

Faktor-faktor lain: Anda boleh berbincang dengan doktor anda tentang faktor-faktor lain seperti bajet anda, jadual pengambilan, sebarang ubat atau herba lain yang anda sedang ambil.

Selain jenis-jenis antibiotik, anda perlu tahu bentuk penyediaan antibiotik. Terdapat tiga bentuk penyediaan antibiotik:

Antibiotik oral: tablet, pil dan kapsul atau cecair. Antibiotik oral adalah yang paling biasa dan digunakan untuk merawat jangkitan ringan kepada sederhana.

Antibiotik sapuan: krim, losyen, semburan atau titisan. Antibiotik jenis ini digunakan untuk merawat jangkitan kulit.

Suntikan antibiotik: suntikan atau infusi. Antibiotik jenis ini disuntikkan terus ke dalam aliran otot atau darah. Ia digunakan untuk merawat jangkitan bakteria yang teruk.

Penggunaan antibiotik yang betul

Doktor anda akan menetapkan dos harian penggunaan antibiotik anda. Anda mesti mengikut preskripsi dan melaporkan kepada doktor anda jika anda mengalami sebarang kesan sampingan. Jika anda terlepas satu dos, anda tidak perlu menggandakan dos seterusnya.

Anda boleh mengambil dos yang tertinggal sebaik sahaja anda sedari atau abaikan dos yang seterusnya. Mengambil dos berganda akan meningkatkan risiko rintangan antibiotik.

Apabila anda menggunakan antibiotik berlebihan,
anda mempunyai risiko rintangan antibiotik.
 Ia adalah suatu keadaan di mana bakteria tidak lagi bertindak balas terhadap rawatan dengan menyesuaikan diri dengan antibiotik tersebut atau bermutasi kepada bentuk yang lebih kebal.

Jenis-jenis jangkitan boleh menjadi serius dan mencabar untuk dirawat, dan menjadi punca peningkatan kecacatan dan kematian di seluruh dunia.

Apabila digunakan dengan betul, antibiotik boleh menjadi rawatan menyelamatkan nyawa untuk pelbagai penyakit jangkitan bakteria.

Walau bagaimanapun, disebabkan peningkatan kes-kes bakteria rintangan antibiotik, NHS dan organisasi kesihatan di seluruh dunia menyarankan anda perlu mengurangkan penggunaan antibiotik, terutama untuk keadaan yang tidak serius.


Panduan Lengkap Pemakanan Yang Boleh Diberi Untuk Bayi 0-12 Bulan, Ayuh Ibu Semak!

Masalah anak cerewet makan bukanlah satu perkara asing buat ibu bapa. Lazimnya, bayi akan mula memilih makan selepas usianya setahun. Yang menjadi kebimbangan ibu bapa adalah tentang keperluan nutrisi bayi mereka; adakah bayi mendapat nutrisi yang secukupnya jika memilih makan? Bagi mengelakkan masalah bayi cerewet makan, mereka perlu didedahkan kepada pemakanan berkhasiat sejak awal lagi, iaitu sebaik sahaja usianya mencecah 6 bulan. Pemberian makanan separa pejal seperti puri buah-buahan dan sayur-sayuran adalah yang terbaik untuk bayi anda ketika ini. Dalam memperkenalkan bayi kepada makanan baru, anda perlu lakukannya secara berperingkat.

Panduan Pemakanan Bayi 0-2 tahun

Peringkat umur bayi

Makanan yang boleh diberikan

Keterangan

0-6 bulan

Susu ibu/ susu formula

Bayi hanya diberikan susu ibu atau susu formula sahaja ketika ini.

6-8 bulan

Makanan separa pejal seperti puri ataupun bahan yang dilenyek halus. Contohnya: pisang, buah pear, buah epal, aprikot, prun, avokado, lobak merah, ubi kentang

Penyediaan puri bayi boleh dilakukan dengan cara mengukus atau merebus dahulu buah/ sayur sehingga lembut. Kemudian, baru dikisar sehingga menjadi puri.
Anda boleh menambah susu badan/ susu formula pada puri bagi menarik si manja anda makan.

8-12 bulan

Semakin si manja anda membesar, anda boleh berikannya makanan yang dikisar kasar supaya dapat membantu bayi belajar mengunyah.
Apabila bayi anda sudah pandai menggenggam barang, anda boleh tawarkannya makanan kudapan atau
finger food
seperti buah lembut yang dipotong kecil, pasta yang sudah dimasak

Semasa memperkenalkan bayi anda kepada makanan baharu, cuba tawarkan sesudu kecil dahulu. Jika anda lihat dia selesa dengan rasa tersebut, tawarkannya kepada satu sudu besar pula.
Berhati-hati semasa memberikan anak buahan potong, dikhuatiri dia tercekik.

Kanak-kanak berusia dua tahun ke atas memerlukan jenis makanan yang sama seperti orang dewasa seperti daging, ikan, telur, produk tenusu, buah-buahan dan sayur-sayuran, serta bijirin penuh, ubi kentang, nasi, roti, pasta.

Jika bayi anda sudah pandai memilih makan, apa yang anda boleh lakukan adalah memastikan si kecil mendapat makanan yang berkhasiat setiap hari.

Anda boleh juga tawarkannya makanan snek atau kudapan yang pasti akan menjadi kegemaran si kecil. Selitkan juga makanan berkhasiat di dalam hidangan yang digemarinya dengan mempelbagaikan rasa dalam hidangan tersebut.


Apa Itu Gastroenteritis: Kenali Gejala, Punca Dan Rawatannya

Kenali apa itu penyakit Gastroenteritis, gejala, punca dan rawatannya dengan lebih mendalam lagi di bawah:

Apa Itu Penyakit Gastroenteritis?

Penyakit Gastroenteritis adalah keradangan pada lapisan usus yang berpunca daripada jangkitan. Beberapa individu mungkin berfikir mereka mengalami
selesema perut
 namun istilah yang tepat adalah gastroenteritis.

Kebanyakkan jangkitan disebabkan oleh virus, namun ia juga boleh berpunca daripada bakteria atau parasit. Ia tersebar melalui makanan atau air tercemar dan kemudiannya, berhubung dengan individu yang berjangkit.

Masalah yang paling biasa dengan gastroenteritis adalah penyahhidratan atau dehidrasi. Ini berlaku apabila anda kehilangan terlalu banyak cecair akibat daripada muntah dan
cirit birit.

Penyakit Gastroenteritis adalah kondisi yang  biasa terjadi pada bayi, kanak-kanak, warga emas dan individu yang mempunyai
sistem imun yang lemah.

Untuk mendapatkan lebih banyak info tentang Sistem Penghadaman, sila dapatkannya
di sini.

Apa Itu Penyakit Gastroenteritis, Simptom-Simptom

Biasanya tanda dan gejala bagi penyakit gastroenteritis adalah:

Sakit yang luar biasa atau kejang

Cirit birit

Loya dan muntah-muntah

Turun berat badan

Demam

Kesejukan atau sakit kepala

Semua gejala ini boleh berlaku pada hari pertama hingga ke hari ketiga selepas berjangkit, dan selalunya kekal sehingga satu ke dua hari, atau mungkin boleh berpanjangan sehingga ke 10 hari.

Mungkin terdapat beberapa gejala yang tidak disenarai di atas. Jika anda mempunyai sebarang kebimbangan, sila berunding dengan doktor anda.

Bila saya harus berjumpa doktor?

Anda patut hubungi doktor jika mengalami perkara tersebut:

Selalu buang air besar
 dalam masa 24 jam atau najis berdarah

Muntah-muntah selama lebih dari 2 hari atau
muntah berdarah

Jika anda dinyahhidratkan (tanda-tanda seperti dahaga, mulut kering, air kencing warna kuning gelap, air kencing yang sikit atau tidak kencing, pening kepala)

Demam panas mencecah 40 darjah C (104 darjah F) atau lebih

Untuk bayi dan kanak-kanak, anda patut hubungi doktor jika anak mengalami tanda seperti:

Demam panas mencecah 38.9 darjah C (102 darjah F)

Kelihatan cerewet atau mudah marah

Kelihatan lesu atau lemah

Cirit-birit berdarah

Ada tanda-tanda dehidrasi

Muntah-muntah selama beberapa jam

Lampin tidak basah dalam 6 jam

Susah tidur

Punca Gastroenteritis

Gastroenteritis boleh disebabkan jangkitan virus, bakteria atau parasit. Ia selalunya tersebar melalui minuman atau makanan tercemar dan berhubung dengan individu berjangkit.

Untuk jangkitan virus, jenis virus paling biasa yang menyebabkan gastroenteritis adalah norovirus dan
 rotavirus.

Untuk kes yang jarang berlaku, bakteria yang menyebabkan gastroenteritis adalah E.coli dan salmonela. Ini biasanya dijumpai dalam
ayam yang tidak dimasak
 atau telur.

Apa Itu Penyakit Gastroenteritis, Faktor-Faktor Risiko

Terdapat banyak faktor risiko untuk penyakit gastroenteritis seperti:

Orang tua, bayi dan kanak-kanak biasanya memiliki
 sistem imun yang lemah
 lalu membuatkan mereka mudah terdedah dengan jangkitan.

Ada beberapa keadaan yang boleh merendahkan sistem imun seperti
HIV dan AIDS
. Begitu juga ketika menerima rawatan kemoterapi.

Jika kawasan anda miliki akses air bersih yang terhad, anda juga berisiko mendapat gastroenteritis.

Apabila kurang menjaga kebersihan diri.

Apa Itu Penyakit Gastroenteritis, Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor untuk maklumat lanjut.

Bagaimana pesakit Gastroenteritis didiagnosis?

Untuk memberikan anda diagnosis yang betul, doktor mungkin melakukan ujian-ujian berikut:

Sejarah perubatan dan pemeriksaan fizikal

Mengambil sampel najis untuk mengenal pasti bakteria atau parasit.

Bagaimana pesakit Gastroenteritis dirawat?

Pilihan rawatan bagi gastroenteritis selalunya memerlukan rehat yang cukup dan penghidratan.

Doktor juga mungkin menetapkan perubatan untuk melegakan dan menguruskan gejala-gejala anda. Untuk kes yang melibatkan jangkitan bakteria, maka
antibiotik mungkin diberikan.

Jika mengesyaki anda mengalami gastroenteritis, anda patut:

Berhenti makan untuk beberapa jam supaya perut dapat berehat.

Minum banyak air.

Perlahan-lahan makan makanan yang senang dicerna seperti pisang atau bubur nasi.

Elakkan susu, alkohol, kafein, makanan keras atau berlemak.

Dapatkan rehat yang cukup.

Apa itu penyakit Gastroenteritis, perubahan gaya hidup & rawatan sampingan

Berikutnya adalah gaya hidup dan rawatan sampingan di rumah yang mungkin membantu anda mengatasi gastroenteritis:

Ikuti arahan doktor dengan betul

Dapatkan rehat yang cukup

Minum banyak air

Kerap membasuh tangan anda, terutamanya selepas menggunakan tandas

Mula ambil makanan lembut dan senang dicerna

Amalkan kaedah kebersihan yang betul ketika mengendalikan makanan

Sekiranya anda mempunyai sebarang pertanyaan, sila berunding dengan doktor bagi mendapatkan rawatan terbaik.


Jerebu: IPU Dah Rendah Tapi Kenapa Pulak Ramai Yang Sakit?

“Betul ke bacaan IPU ni? Kat luar ni nampak macam jerebu tapi macam mana pulak bacaan IPU boleh kurang dari 150″?

Itulah antara
posting
 rata-rata warganet yang berkongsi rasa pelik di media sosial berikutan bacaan indeks pencemaran udara (IPU) yang dikatakan rendah. Bacaan di kebanyakan tempat menunjukkan indeks antara 100-150. Namun, apa yang membingungkan, kondisi udara masih sama. Malah di sesetengah tempat dikatakan semakin teruk.

Bagaimana pula keadaannya di tempat anda? Sama seperti bacaan indeks yang dinyatakan atau makin kritikal?

Bacaan IPU rendah di bawah 180

Penulis turut menyemak bacaan IPU (sehingga jam 8 pagi, 24 September 2019) di mana kebanyakan tempat menunjukkan indeks di bawah paras 180. Berikut adalah indeks bacaan di beberapa tempat:

Seri Manjung, Perak – 130

Nilai, Negeri Sembilan – 146

Temerloh, Pahang, 142

Banting, Selangor – 130

Johan Setia Klang, Selangor – 172

Harapnya bacaan indeks hari ini adalah betul dan situasi jerebu akan bertambah baik. Tetapi dengarnya ada peningkatan kes kesihatan akibat jerebu, betul ke?

Peningkatan pesakit

Dalam kenyataan yang dikeluarkan oleh Ketua Pengarah Kementerian Kesihatan Malaysia (KKM), Datuk Dr Noor Hisham Abdullah menyatakan jumlah kes asma akibat jerebu menyaksikan kenaikan sebanyak 3.5 peratus kepada 1,265 kes pada 15 hingga 21 September berbanding 1,222 kes pada minggu sebelumnya.

Peningkatan juga dicatatkan dalam kes konjunktivitis dengan peningkatan 51.4 peratus kepada 403 kes berbanding 266 kes minggu sebelumnya. Namun, kes-kes yang melibatkan Infeksi Salur Pernafasan Atas (URTI) mencatatkan penurunan sebanyak 9.6 peratus iaitu dari 8,258 kepada hanya 7,465 kes.

Penggunaan topeng muka

Sebenarnya, rata-rata individu awam kurang prihatin dengan kesihatan diri. Ramai yang memandang remeh isu pemakaian topeng muka. Malahan ada yang berasa pemakaian topeng muka itu adalah sesuatu yang tidak perlu.

Jerebu boleh menyebabkan kesan buruk kerana partikel halus yang ada di dalamnya boleh mengganggu pernafasan. Keadaan ini sangat tidak baik untuk individu yang mempunyai masalah pernafasan seperti penyakit paru-paru obstruktif kronik.

Sebab itulah pentingnya penggunaan topeng muka. Tetapi pastikan anda menggunakan topeng muka yang betul, iaitu topeng muka N95 adalah yang sebaiknya dan paling disyorkan untuk melindungi diri daripada sebarang isu kesihatan akibat krisis jerebu ini.

Pastikan anda meminum sekurang-kurangnya dua liter air bersih setiap hari dan turut mengambil makanan yang mempunyai kandungan vitamin bagi membantu meningkatkan sistem imunisasi badan. Makan sayur banyak-banyak, okay?

Anda mungkin berminat untuk membaca artikel:

Sakit Mata Atau Alami Masalah Berkaitan Pernafasan? Ia Mungkin Angkara Jerebu

Buat Penunggang Motosikal, Ketahui Bahaya Jerebu Kepada Anda!


Gusi Mudah Berdarah? Ini Tanda Anda Kurang Vitamin! Semak 4 Gejala Lain

Kesan kekurangan vitamin pada tubuh mungkin tidak begitu disedari apabila ia berlaku. Namun, anda berisiko untuk mengalami beberapa masalah atau penyakit akibat kekurangan vitamin.

Apakah tanda-tanda tubuh badan anda mengalami kekurangan vitamin? Bagaimana pula dengan kesannya, adakah ia begitu teruk?

Untuk mengetahui jawapannya, teruskan membaca artikel ini.

Untuk mendapatkan lebih banyak info berkenaan pemakanan sihat, anda boleh klik
di sini
.

Pentingkah vitamin kepada tubuh?

Setiap hari, badan anda akan menghasilkan kulit, otot, dan tulang baharu.

Tubuh badan menghasilkan darah merah yang membawa nutrien dan oksigen ke seluruh bahagian tubuh.

Selain itu, ia juga menghantar isyarat saraf ke seluruh badan anda.

Akan tetapi, untuk melakukan semua ini, badan anda memerlukan beberapa jenis ‘bahan mentah’ iaitu vitamin dan mineral.

Tubuh memerlukan sekurang-kurangnya 30 jenis vitamin, mineral dan komponen pemakanan, tetapi ia tidak dapat dihasilkan sendiri dalam jumlah yang mencukupi.

Vitamin dan mineral dianggap sebagai nutrien penting, kerana ia melaksanakan beratus-ratus peranan dalam badan anda.

 Antara peranan penting vitamin dan mineral adalah membantu menguatkan tulang, menyembuhkan luka, dan meningkatkan sistem imun anda.

Selain itu, ia juga berfungsi menukarkan makanan kepada bentuk tenaga, dan memperbaiki kerosakan sel tubuh.

Tanda-tanda dan kesan kekurangan vitamin

Apabila tubuh badan mengalami kekurangan vitamin, ia akan menunjukkan beberapa tanda atau simptom yang boleh dikenal pasti.

Tubuh badan juga akan mengalami beberapa masalah atau penyakit akibat kekurangan vitamin.

Antara tanda dan kesan kekurangan vitamin ialah:

#1. Ulser mulut

Luka di dalam dan sekitar mulut
 mungkin berlaku disebabkan pengambilan vitamin atau mineral tertentu yang tidak mencukupi.

Sebagai contoh, ulser mulut biasa terjadi disebabkan oleh kekurangan zat besi atau vitamin B.

Satu kajian kecil menyatakan bahawa,
mereka yang ada ulser mulut
 berkemungkinan mempunyai tahap zat besi yang rendah sebanyak dua kali berbanding mereka yang tidak mempunyai ulser.

Oleh itu, bagi menangani masalah kekurangan zat besi, anda perlulah mengambil jenis makanan yang kaya dengan mineral ini.

Makanan yang kaya dengan zat besi termasuklah ayam, daging, ikan, kekacang, sayur-sayuran berdaun gelap, kacang, bijian, dan bijirin penuh.

#2. Rambut dan kuku yang rapuh

Salah satu tanda kesan kekurangan vitamin ialah
keadaan rambut atau kuku yang rapuh
.

Pelbagai faktor boleh menyebabkan rambut dan kuku rapuh. Salah satunya ialah kekurangan biotin.

Biotin juga dikenali sebagai vitamin B7, membantu tubuh menukarkan makanan kepada tenaga.

Kekurangan biotin sangat jarang berlaku, tetapi apabila ia berlaku,
rambut dan kuku akan menjadi rapuh
, menipis, atau terbelah.

Anda boleh mempertimbangkan untuk makan makanan yang kaya dengan biotin seperti kuning telur, ikan, daging dan produk tenusu.

Selain itu, anda juga boleh mengambil kacang, bijian, sayur bayam dan juga brokoli.

#3. Keguguran rambut

Keguguran rambut boleh berlaku disebabkan tubuh anda kekurangan beberapa jenis mineral atau vitamin.

Antaranya ialah seperti zink,
zat besi
, asid linoleik (LA), asid alfa-linolenik (ALA), vitamin B3 dan vitamin B7.

 Anda boleh mengatasi penyakit akibat kekurangan vitamin ini dengan mengambil beberapa jenis makanan seperti kekacang, biji-bijian, sayuran berdaun gelap, ikan, telur,
daging
, dan juga bijirin penuh.

#4. Gusi berdarah

Gusi berdarah
juga merupakan antara kesan kekurangan vitamin.

Kadangkala, teknik memberus gigi yang kasar adalah punca gusi berdarah.

Namun, diet yang kekurangan vitamin C juga boleh menjadi antara punca ia berlaku.

Vitamin C memainkan peranan penting dalam penyembuhan luka dan imuniti.

Malah ia juga bertindak sebagai antioksida yang membantu mencegah kerosakan sel.

Tubuh badan anda tidak menghasilkan vitamin C secara semula jadi, jadi satu-satunya cara untuk mengekalkan tahap vitamin C yang mencukupi adalah melalui diet.

Anda perlu mengambil sekurang-kurangnya dua potongan buah dan juga tiga hingga empat hidangan sayuran setiap hari untuk mendapatkan vitamin C yang mencukupi.

#5. Sakit pada tulang

Salah satu penyakit akibat kekurangan vitamin ialah sakit yang berlaku pada tulang anda.

Jika anda mengalami kesakitan pada tulang, ia berkemungkinan disebabkan oleh kekurangan vitamin D.

Bagi mengatasi penyakit akibat kekurangan vitamin D, anda boleh mengambil beberapa jenis makanan seperti ikan salmon, tuna, tiram, udang dan cendawan.

Selain itu, anda juga boleh mengambil susu lembu, susu kacang soya, oatmil dan juga bijirin yang diperkaya dengan vitamin D.

Vitamin D juga boleh diperoleh dengan cara menjemurkan diri anda di bawah matahari selama 10 minit.

Jika lebih daripada 10 minit, anda perlu memakai
sunscreen
 bagi melindungi diri anda daripada sinaran UV matahari.

Jangan ambil mudah kesan kekurangan vitamin

Kebanyakan tanda atau gejala kekurangan vitamin ini tidaklah begitu serius.

Namun jika dibiarkan, ia bukan sahaja menyebabkan penyakit akibat kekurangan vitamin, tetapi juga mengganggu fisiologi tubuh anda.

Ikuti saranan kami di atas bagi mengatasi masalah yang berkaitan dengan kekurangan vitamin.


Risau Kes COVID-19 Meningkat? Ini 6 Tip Berkesan Lindungi Keluarga Sepanjang Sambutan Hari Raya

Pada hari ke-3 sambutan hari raya yang lalu, kita digemparkan dengan
kenaikan kes wabak virus korona baharu (COVID-19) kepada 3 angka.

Walaupun majoriti daripada jumlah kes yang dilaporkan berlaku dalam kalangan warga asing, namun ia bukanlah satu khabar gembira.

Apatah lagi ia berlaku di kala kita sedang sibuk dengan sambutan hari raya Aidilfitri.

Bukan senang untuk kita terapkan konsep norma baharu ketika menyambut perayaan yang sering digambarkan dengan
dua individu bersalam memohon kemaafan.

Bahkan juga, seperti yang anda boleh lihat melalui kebanyakan gambar di media sosial, amalan jarak sosial tidak lagi diamalkan semasa sambutan hari raya berlangsung.

Pasti terdetik soalan bagaimana c
ara untuk menyambut perayaan ini dengan selamat kan?

Di sini, penulis ingin kongsikan beberapa tip untuk melindungi diri anda daripada jangkitan COVID sepanjang sambutan hari raya Aidilfitri.

#1 Elakkan daripada bersalaman. Basuh tangan anda sekerap mungkin

Banyak yang kita tidak tahu berkaitan dengan wabak yang melanda namun ia jelas tersebar melalui
 titisan air ketika bersin/batuk dan sentuhan dengan objek tercemar.

Oleh sebab kuman bukanlah sesuatu yang boleh dilihat dengan mata kasar, tindakan bijak yang boleh diambil adalah dengan tidak bersalam dan basuh tangan sekerap mungkin.

Perkara ini turut disarankan oleh
Pertubuhan Kesihatan Sedunia (WHO) yang menekankan kepentingan mencuci tangan.

Lebih baik jika anda tidak menerima tetamu,, namun jika perkara tersebut tidak dapat dielakkan, sediakan
hand sanitiser
 bagi memastikan amalan cuci tangan turut diambil serius oleh tetamu yang hadir.

#2 Jangan membuta tuli ikut saranan tidak lebih daripada 20 orang tetamu semasa sambutan hari raya

Apa yang penulis cuba sampaikan adalah bukan untuk membenarkan lebih daripada jumlah tersebut.

Adalah lebih selamat jika kita elakkan daripada menghuni 10 orang (termasuk ahli keluarga) dalam satu rumah.

Walaupun kerajaan
membenarkan maksimum 20 orang dalam satu rumah semasa hari pertama sambutan hari raya
, namun penjarakan sosial sukar untuk dilaksana dalam situasi tersebut.

Perkara ini telah ditekankan oleh Pakar Perubatan Kesihatan Awam Universiti Putra Malaysia, Dr Halimatus Sakdiah Minhat.

Bahkan, adalah lebih ideal jika anda tidak menerima sebarang tetamu sepanjang sebulan sambutan hari raya Aidilfitri.

#3 Ada simptom? Jangan menggatal nak keluar beraya

Jika anda mempunyai simptom,
walaupun berbekalkan topeng muka sekalipun anda boleh memberikan risiko jangkitan kepada penghuni rumah
 (tidak kira sekecil mana).

Tujuan pemakaiannya adalah untuk melindungi namun tidak selalunya menghindari jangkitan daripada tersebar.

Perkara ini terutamanya bagi
mereka yang tidak memakai topeng muka dengan betul.

Jika anda mempunyai ahli keluarga yang dijangkiti, jangan keluar dari rumah.

Oleh sebab majoriti mereka yang dijangkiti tidak menunjukkan simptom,
anda berisiko untuk menjadi penyebar virus dalam diam.

#4 Sambutan hari raya di atas talian, lindungi orang tersayang

Jangan mengingkari
larangan untuk merentas negeri sepanjang tempoh perintah kawalan pergerakan bersyarat (PKPB)
 hanya untuk beraya.

Ingat, di kampung, ibu bapa serta golongan tua yang lain berisiko untuk mendapat jangkitan teruk sekiranya positif.

Apa yang anda boleh buat sepanjang beraya di bandar adalah menggunakan media sosial dan aplikasi komunikasi atas talian seperti
Skype, Zoom
 dan sebagainya.

Adalah lebih baik jika kita tidak merasai kehangatan musim perayaan
demi melindungi keluarga di kampung daripada jangkitan COVID-19.

#5 Sediakan makanan berkhasiat untuk seisi keluarga sepanjang sambutan hari raya

Sambutan hari raya sememangnya sinonim dengan pelbagai aneka juadah yang mengiurkan.

Namun begitu, suka ataupun tidak, kebanyakan daripada
makanan tersebut mengandungi jumlah gula tinggi dengan kandungan serat rendah.

Perkara ini boleh menyebabkan berlakunya peningkatan pada pelbagai jenis masalah kesihatan, termasuklah jangkitan COVID-19.

Sistem imun badan kita sememangnya boleh dipengaruhi dengan tabiat pemakanan.

Jika khasiat pemakanan tidak diambil dengan kadar yang betul, badan anda tidak mempunyai kapasiti yang cukup untuk melawan jangkitan kuman.

#6 Guna kaedah moden untuk beri duit raya

Walaupun penerimaan duit raya melalui bank online membuatkan kehangatan Aidilfitri itu tidak terasa, ia merupakan salah satu langkah selamat yang boleh dipraktikkan oleh segenap manusia.

Jika dilihat pada konteks kerisauan penduduk global,
keputusan carian berkaitan dengan penyebaran COVID-19 melalui wang kertas berada pada tahap yang tinggi.

Terdapat pelbagai jenis laporan kajian yang menunjukkan jangka hayat virus korona baharu di luar badan manusia.

Apa yang lebih menakutkan,
ada yang menyatakan virus tersebut berkemungkinan hidup maksimum 9 hari pada permukaan tertentu.

Wang kertas disentuh oleh pelbagai individu dan jika mereka menggunakan sarung tangan, risiko jangkitan masih ada (malah boleh jadi lebih tinggi).

Penyelesaiannya? Guna bank online untuk hantar duit raya. Jika anak kecil tiada duit raya, hantar pada bank ibu bapa mereka.

Pastikan anda tulis dengan jelas “duit raya” pada rujukan supaya tidak terkeliru dengan duit lain.

Konklusi

Sambutan hari raya sepanjang musim wabak virus korona baharu mungkin kelihatan hambar.

Namun begitu, ia tidak bermakna anda tidak boleh mencari alternatif untuk merasai kehangatan sambutan perayaan tersebut.

Dalam apa jua aspek yang ditekankan,
kunci kepada kesejahteraan masyarakat sekeliling adalah penjarakan sosial.

Jangan lupa untuk berwaspada dengan apa yang anda makan sepanjang bulan Syawal.


7 Jenis Minyak Masak Yang Sesuai Dan Sihat, Khas Buat Pesakit Kencing Manis!

Umum mengetahui bahawa
pesakit kencing manis perlu lebih waspada dengan setiap makanan dan minuman
 yang diambil. Begitu juga dengan jenis minyak masak!

Ini kerana minyak masak yang anda gunakan ketika memasak itu juga mungkin akan memberi kesan terhadap tahap kesihatan lebih-lebih lagi jika anda ada diabetes.

Persoalannya, apakah antara jenis minyak masak yang sesuai dan sihat khas buat pesakit diabetes? Jom teruskan membaca artikel ini dengan lebih mendalam lagi.

Jenis minyak masak & diabetes

Dietary Guidelines for Americans
 2015 – 2020 menyarankan agar 20% ke 35% keperluan kalori seharian perlu hadir dari lemak, jadi minyak masak adalah antaranya.

Pun begitu, anda juga perlu tahu bahawa kebanyakan minyak masak dalam pasaran kini tinggi lemak tepu yang ternyata
 tidak bagus terutamanya buat pesakit diabetes
.

Kandungan lemak tepu yang tinggi ini bukan sahaja berisiko meningkatkan kadar kolesterol dalam badan malahan juga menaikkan kadar gula dalam darah individu.

Disebabkan itu, adalah penting buat anda yang ada kencing manis untuk memilih dan membeli jenis minyak masak terbaik agar tahap kesihatan anda terjamin.

Jenis minyak masak yang terbaik

Walaupun ia tidak disarankan, penderita diabetes masih boleh menikmati makanan bergoreng dengan syarat anda menggunakan minyak masak seperti berikut:

#1. Minyak Avokado

Mengejutkan, minyak avokado ini masih tidak popular sedangkan ia kaya dengan asid oleik yang sangat bagus untuk meregulasikan kadar gula dalam darah anda.

Bukan hanya itu, ia juga kaya dengan asid lemak omega 3 yang mampu menurunkan kadar glukosa di samping
mengurangkan risiko penyakit arteri koronari
.

Kandungan lutein dan vitamin E yang wujud di dalamnya pula mampu untuk menjadi antioksidan yang sangat bagus buat kesihatan kulit serta rambut anda.

#2. Minyak Zaitun

Menurut kajian Sapienza University di Itali, masakan yang dimasak dengan minyak ini hanya akan meningkatkan kadar glukosa paling sedikit berbanding minyak lain.

Bukan itu sahaja, ia turut dipercayai
mampu menurunkan kadar kolesterol dalam badan
 sekali gus menjadikan ia minyak masak yang bagus jika individu ada menghidap diabetes.

Selain itu juga, minyak zaitun turut mendatangkan manfaat lain seperti meningkatkan sistem penghadaman serta bagus buat kesihatan otak dan mental.

#3. Minyak Kanola

Menurut kajian Dr. David Jenkins dari Kanada, masakan yang dimasak dengan minyak ini berupaya menurunkan kadar gula dalam darah pesakit diabetes.

Dalam pada itu, minyak kanola yang kaya dengan asid lemak omega-3 dan omega-6 ini mampu menurunkan konsentrasi trigliserida – punca masalah jantung.

Minyak ini juga mengandungi kadar lemak tepu yang paling sedikit dengan 7% jika hendak dibandingkan dengan pelbagai jenis minyak masak yang lain.

Jenis minyak masak #4. Kacang Macadamia

Minyak ini kaya dengan lemak mono tidak tepu yang diyakini sangat bagus dalam usaha menurunkan faktor risiko yang berkaitan dengan sindrom metabolik.

Sindrom ini meliputi faktor risiko seperti tinggi kadar gula dalam darah serta kadar kolesterol dalam badan
 yang meningkatkan risiko diabetes dan penyakit lain
.

Ia juga padat dengan antioksidan dan flavonoid berbanding minyak kacang jenis lain yang mampu meneutralkan radikal bebas yang boleh jadi punca kondisi diabetes.

#5. Minyak Sapi

Walaupun ia adalah antara minyak masak yang terkandung lemak tepu, namun penggunaannya dalam kadar ideal masih boleh dikatakan bagus buat pesakit diabetes.

Pakar Nutrisi Shilpa Arora mengatakan bahawa beras yang dimasak bersama minyak ini mampu membantu pesakit kencing manis menguraikan gula daripada nasi.

Apabila ditambah pada makanan tinggi glisemik pula, ia dipercayai mampu
mengurangkan impak karbohidrat terhadap darah
 lantas menstabilkan kadar glukosa.

Jenis minyak masak #6. Bunga Matahari

Minyak masak ini adalah tinggi dengan asid oleik yang sangat bagus dalam usaha
mengekalkan tahap kolesterol lantas mengelakkan penyakit kardiovaskular
.

Selain itu, minyak masak bunga matahari juga kaya dengan vitamin A dan E yang mampu meningkatkan kesihatan kulit serta sistem imun tubuh badan.

Jenis minyak masak #7. Bunga Saff

Minyak masak ini dipercayai tidak menghasilkan radikal bebas selain mampu mengurangkan kolesterol LDL (buruk) dan meningkatkan kolesterol HDL (baik).

Kajian terbaharu terbitan
Clinical Nutrition
juga menyatakan bahawa penggunaan minyak ini dalam masakan mampu
menstabilkan kadar gula dalam darah
.

Kesimpulannya, jika mampu, pilihlah minyak masak yang terbaik mengikut keadaan kesihatan anda.

Namun, untuk lebih kepastian, anda amat disarankan untuk mendapatkan nasihat daripada doktor sebelum membuat pilihan minyak masak mana yang terbaik buat anda.


Aspirin dan Ibuprofen, Bolehkah Diambil Bersama?

Seperti yang diketahui umum, aspirin dan ibuprofen digunakan untuk merawat kesakitan kecil. Walau bagaimanapun, tidak semua ubat melegakan kesakitan adalah sama.

Bilakah perlu menggunakan aspirin?

Anda boleh menggunakan aspirin untuk merawat kesakitan kecil.
Doktor anda juga boleh menetapkan aspirin untuk membantu mencegah serangan jantung atau strok. Serangan jantung dan strok boleh disebabkan oleh pembekuan darah pada saluran darah anda.
Menurut Persatuan Jantung Amerika, aspirin harian yang berdos rendah boleh membantu mencegah serangan jantung.

Aspirin mencairkan darah anda dan membantu mengelakkan pembentukan bekuan darah. Oleh itu, jika anda mempunyai serangan jantung atau angin ahmar, doktor anda mungkin memberitahu anda untuk mengambil aspirin. Kadang-kadang, doktor anda akan mula menetapkan aspirin jika anda mempunyai beberapa faktor risiko untuk serangan strok atau jantung.

Bilakah perlu menggunakan ibuprofen?

Kesan ibuprofen pada sel darah atau platelet adalah kurang penting, menjadikannya pilihan untuk kelegaan kesakitan yang peribadi. Ia boleh merawat kesakitan kecil seperti sakit kepala, sakit gigi, sakit belakang, kekejangan haid, sakit otot dan kesakitan akibat artritis.

Ia juga boleh membantu meredakan demam. Anda harus cuba mengambil jumlah yang paling rendah. Jangan sekali-kali mengambil lebih daripada enam tablet ibuprofen dalam satu hari.

Bolehkan aspirin dan ibuprofen diambil bersama?

Jangan campurkan pengambilan aspirin dan ibuprofen. Jika seseorang sudah mengambil aspirin, pengambilan ibuprofen boleh meningkatkan peluang untuk kesan sampingan.

Menurut Pentadbiran Makanan dan Ubat-ubatan Amerika Syarikat (FDA), ibuprofen
 boleh mengganggu kesan anti-pembekuan aspirin berdos rendah (81 mg sehari), yang berpotensi membuat aspirin kurang berkesan apabila digunakan untuk melindungi jantung dan membantu mengelakkan angin ahmar.

FDA mengesyorkan bahawa anda perlu mempertimbangkan perkara berikut:

Sekiranya anda menggunakan ibuprofen sesekali, hanya terdapat sedikit risiko ibuprofen akan mengganggu kesan aspirin berdos rendah.

Jika anda hanya memerlukan satu dos ibuprofen, ambil 8 jam sebelum atau 30 minit selepas mengambil aspirin berdos rendah.

Sekiranya anda perlu mengambil ibuprofen lebih kerap, berbincang dengan doktor tentang alternatif ubat. Doktor anda boleh mencadangkan ubat penahan sakit yang tidak mengganggu kesan aspirin berdos rendah.

Untuk kekal selamat dan mengelakkan tindak balas ubat yang tidak diingini, anda harus berbincang dengan doktor atau ahli farmasi anda sebelum mengambil sebarang ubat bukan preskripsi (OTC) jika anda menggunakan aspirin dalam sebarang bentuk.

Hello Health Group
 tidak memberikan nasihat, diagnosis atau rawatan perubatan.


Bila Bayi Anda Boleh Mula Minum Air Putih?

Air putih merupakan suatu yang sangat penting untuk survival setiap individu. Namun begitu, bayi yang berumur 6 bulan ke bawah masih belum boleh minum air putih kerana boleh mendatangkan pelbagai kesan terhadap kesihatan mereka. Pada masa yang sama, anda juga tidak boleh hanya bergantung kepada susu atau minuman bernutrisi yang lain apabila mereka sudah mula membesar. Ikuti artikel ini untuk mengetahui bila waktu yang paling sesuai untuk bayi anda boleh mula minum air putih.

Keracunan air putih

Air putih sebenarnya tidak akan mendatangkan apa-apa kemudaratan. Namun begitu, air putih belum boleh diberi kepada bayi berumur 6 bulan ke bawah kerana ketika ini bayi perlu mendapatkan nutrien yang secukupnya daripada susu ibu atau susu formula terlebih dahulu tanpa ada gangguan daripada air minuman yang lain. Selain itu, memberi air putih kepada bayi juga akan menyebabkan bayi kekenyangan lantas tidak mahu untuk menyusu.

Dalam beberapa kes, minum terlalu banyak air putih akan menyebabkan bayi anda menghidapi kondisi keracunan air putih. Kondisi ini disebabkan oleh air putih yang telah dicemari yang akan menyebabkan kesesakan sodium di dalam badan bayi dan melemahkan keseimbangan elektrolit dalam tisu badan bayi. Keracunan air putih ini juga mampu mengakibatkan pembengkakan pada tisu yang boleh menyebabkan sawan dan paling membimbangkan, bayi anda juga berisiko untuk koma.

Air putih dan sistem pencernaan

Selain keracunan air putih, pemberian air putih kepada bayi berumur 6 bulan ke bawah juga mampu menyebabkan mereka mengalami malnutrisi dan cirit-birit. Ini kerana sistem pencernaan bayi adalah sangat lemah dan sensitif. Air putih yang tercemar akan menyebabkan ketidakselesaan kepada perut bayi. Tambahan itu, air putih mampu mengurangkan keinginan mereka untuk menyusu. Sekiranya bayi mula menolak untuk menyusu, ini akan menyebabkan malnutrisi kepada bayi dan ibu pula akan menghasilkan susu yang kurang banyak pada masa hadapan.

Sebaiknya, berikan mereka air putih seiring dengan susu dan minuman berkhasiat yang lain sehingga mereka sudah boleh makan makanan pejal. Jika cuaca terlalu panas, anak anda mungkin memerlukan lebih banyak air. Pastikan anda memberikan mereka air putih yang bersih dan bersuhu sederhana.

Air putih dan susu ibu

Ibu dan bakal ibu tidak perlu risau sekiranya anak anda belum mahu untuk minum air putih. Ini kerana susu ibu mengandungi 80% cecair dan nutrisi yang mencukupi buat bayi. Oleh itu, setiap kali bayi anda berasa haus, berikan mereka susu ibu kerana susu ibu bukan sahaja akan mengenyangkan malahan meningkatkan sistem imun bayi. Susu ibu juga akan membantu bayi anda melawan infeksi sekaligus membesar dengan lebih baik. Paling penting, susu ibu sebenarnya sudah mampu menampung keperluan air yang diperlukan oleh bayi.

Secara amnya, ibu bapa perlu menunggu sehingga bayi mereka mencecah umur 6 bulan untuk mula beri air putih. Dalam perjalanan meniti usia itu, manfaatkan susu ibu dan susu formula. Apabila bayi anda sudah mencecah 6 bulan, mula beri air putih kepada bayi anda setiap kali mereka berasa haus.

Hello Health Group
 tidak menyediakan nasihat perubatan, diagnosis, atau rawatan.


Siapa Kata Orang Berdiet Tidak Boleh Makan Malam? Ini 9 Makanan Sesuai Di Malam Hari

Bagi yang sedang berdiet, pastinya anda sering runsing dengan diet makan malam anda. Anda mungkin tidak tahu apakah jenis diet untuk kurus yang sesuai untuk diamalkan.

Malah, ada juga yang terus meninggalkan waktu makan malam mereka dan hanya makan pada waktu siang sahaja.

Adakah cara ini tepat jika mahu menurunkan berat badan?

Untuk mendapatkan lebih banyak info tentang Pemakanan Sihat, sila dapatkan
di sini
.

Tidak makan malam cara terbaik?

Semua individu mengetahui bahawa makan malam adalah antara waktu makan utama bagi manusia setiap hari.

Sepertimana pentingnya sarapan pagi, begitu jugalah pentingnya makan malam kepada manusia.

Namun, ramai yang memilih untuk tidak makan malam bagi menjaga berat badan mereka.

 Adakah cara ini adalah cara yang terbaik? Sudah tentu tidak. Waktu makan malam bukanlah faktor utama yang meningkatkan berat badan seseorang.

Tetapi jenis makanan yang anda makan setiap hari itu yang sebenarnya menyebabkan kegemukan.

Antaranya ialah makanan berlemak
, bergoreng, berminyak dan bergula.

Apakah diet makan malam yang sesuai untuk diamalkan?

Anda masih boleh makan malam seperti biasa, namun, anda perlu menentukan jenis makanan yang anda ingin ambil sebagai diet untuk kurus.

Antara diet makan malam yang boleh anda ikuti adalah seperti berikut:

Diet makan malam 1

Anda boleh membakar atau memanggang ikan seperti ikan cencaru atau kembong dan hidangkannya bersama air asam.

 Selain itu, hidangkan juga segenggam nasi dan sayur brokoli yang telah dikukus atau dicelur dalam air panas.

Diet makan malam 2

Perapkan potongan dada ayam bersama sos kegemaran anda.

Antara sos yang boleh anda gunakan adalah seperti sos teriyaki atau sos barbeku.

Setelah diperap, panggang potongan ayam tersebut di atas pemanggang sehingga masak.

Hidangkan bersama sayur bayam yang ditumis bersama minyak zaitun dan juga bawang putih.

Hidangkan juga segenggam nasi sekiranya anda mahu.

Diet makan malam 3

Sediakan segenggam nasi sebagai sumber karbohidrat utama.

Kemudian, sediakan kerabu udang atau makanan laut lain yang anda gemari.

Udang perlulah dicelur atau dikukus terlebih dahulu sebelum dijadikan kerabu.

Masukkan lebih banyak sayuran untuk menyedapkan lagi hidangan kerabu anda.

Tambahkan sedikit sos ikan bagi menaikkan rasa kerabu udang anda.

Diet untuk kurus 4

Panggang roti di atas kuali atau menggunakan alat pemanggang.

Sekiranya boleh, gunakan pilihan jenis roti yang lebih sihat seperti roti bijirin penuh.

Kemudian, sediakan sup cendawan untuk dimakan bersama roti tersebut.

Kurangkan penggunaan gula dan garam semasa menyediakan sup cendawan tersebut agar ia lebih sihat.

Diet untuk kurus 5

Anda juga boleh mencuba menu berasaskan daging bagi makan malam anda.

Sebelum memasak daging, pastikan anda membuang segala lemak tepu yang terdapat pada daging tersebut.

Ini untuk menjadikan hidangan anda lebih sihat dan bebas daripada lemak jahat yang boleh menjejaskan jantung anda.

Kemudian, perapkan daging tersebut menggunakan sos yang sesuai dengan selera anda.

Panggang daging sehingga masak dan hidangkan bersama segenggam nasi.

Tambahkan salad sebagai pelengkap hidangan makan malam anda.

Diet untuk kurus 6

Anda juga boleh mempelbagaikan hidangan makan malam anda dengan mencuba memasak sup.

Masak sup ayam yang ditambah dengan kentang
dan juga lobak merah
 untuk khasiat yang lebih baik.

Elakkan penggunaan minyak semasa menyediakan sup untuk menjadikan sup anda lebih sihat.

Selain itu, kurangkan juga penggunaan garam dan juga gula.

Hidangkan bersama segenggam nasi dan
 juga ulam-ulaman
.

Diet untuk kurus 7

Ada sesetengah individu yang lebih gemar kepada hidangan makan malam yang ringkas dan mudah untuk disediakan.

Jika anda juga gemar kepada makan malam yang ringkas, anda boleh memakan oat pada waktu malam.

Untuk menjadikan oat anda lebih enak,
campurkan hirisan buah-buahan seperti pisang
 dan juga susu ke dalam hidangan oat anda.

Dengan cara ini, ia bukan sahaja menjadikan
oat anda lebih enak
 tetapi juga lebih sihat.

Diet untuk kurus 8

Anda juga boleh menyediakan telur sandwic yang ringkas jika tidak mahu memasak hidangan yang berat.

Rebus beberapa biji telur mengikut kehendak anda.

Kemudian, lenyekkannya bersama sedikit mayones dan juga
lada hitam
.

Sapukan telur lenyek tersebut
ke atas roti
 dan tambahkan sedikit
daun salad
.

Hidangan ini juga bukan sahaja sedap tetapi juga menjimatkan masa untuk menyediakannya.

Diet untuk kurus 9

Selain daripada dibakar atau dipanggang, ikan juga merupakan sumber protein yang enak jika dibuat sup.

Untuk membuat sup ikan, anda disarankan untuk menggunakan jenis ikan bersaiz besar seperti ikan merah atau ikan siakap.

Ini kerana rasanya lebih enak dan mudah untuk dimasak.

Elakkan penggunaan minyak masak dan kurangkan penggunaan gula dan juga garam semasa menyediakan sup.

Hidangkan bersama segenggam nasi atau anda boleh menikmati sup tersebut begitu sahaja.

[health_tool_article id=”94632″]

Boleh kurus tanpa elak makan malam

Gunakan sembilan resepi ringkas diet makan malam ini sebagai panduan penyediaan hidangan anda.

Apa yang kami kongsikan di sini adalah beberapa resipi yang mudah, enak serta sihat untuk anda.

Jadi anda masih boleh menurunkan berat badan anda tanpa meninggalkan waktu makan malam.

Tetapi ingat, kawal jumlah atau bahagian makanan yang anda ambil agar anda tidak makan secara berlebihan.


Ini 5 Manfaat Vaksin COVID-19 Dan Risikonya Jika Tidak Divaksin!

Mungkin ada sesetengah kita yang masih kurang jelas mengenai kebaikan vaksin COVID-19. Bagi anda yang belum tahu, ini beberapa manfaat vaksin dan juga risiko yang mungkin akan anda dapat jika tidak divaksin.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Perkembangan situasi vaksin di Malaysia

Sehingga hari ini (12 Oktober 2021), lebih 90% daripada populasi dewasa di Malaysia sudah pun mendapat dua dos lengkap vaksin COVID-19.

Kerajaan Malaysia juga telah memulakan
proses vaksinasi bagi golongan remaja yang berusia daripada 12 hingga 17 tahun.

Hasil daripada program vaksinasi besar-besaran ini telah mula menunjukkan tanda-tanda pemulihan yang positif.

Kes positif COVID-19 harian juga sudah mula berkurangan perlahan-lahan. Ini jelas menunjukkan bahawa vaksinasi COVID-19 mampu mengekang penularan wabak daripada terus mengganas.

Untuk memahami dengan lebih baik apakah kebaikan
vaksin berbanding tidak divaksin,
mari lihat apa yang kami sediakan di bawah ini.

Manfaat vaksin 1: Mereka yang divaksin kurang berisiko dapat jangkitan

Walaupun individu yang telah divaksin masih berisiko dijangkiti COVID-19,
 namun pakar perubatan percaya bahawa golongan ini lebih dilindungi.

Ini kerana tubuh yang divaksin menunjukkan tindak balas imun yang lebih baik terhadap virus berbanding dengan mereka yang belum menerima vaksinasi mereka.

Oleh itu, jika anda ragu-ragu untuk mendapatkan vaksin COVID-19 dan tidak dapat memutuskan maklumat yang betul dan salah, inilah fakta sebenar yang perlu anda ketahui.

Manfaat vaksin 2: Kesan sampingan bersifat kecil dan sementara

Berkaitan dengan keraguan terhadap vaksin, ia mungkin berasal daripada beberapa perkara.

Antaranya ialah berita palsu, mitos, khabar angin, dan juga sifat ragu-ragu. Semua ini boleh menyumbang kepada keraguan sedia ada anda terhadap keberkesanan vaksin COVID.

Selain itu, kesan sampingan vaksin juga boleh menyebabkan peningkatan keraguan dalam diri anda untuk menerima vaksin.

Tidak dinafikan bahawa ada sesetengah individu yang mengalami
kesan sampingan teruk selepas menerima vaksin.

Namun keadaan ini sebenarnya menunjukkan bahawa vaksin tersebut berfungsi dan memicu tindak balas imun yang membantu anda mencegah jangkitan pada masa hadapan.

Baca juga:

5 Persediaan Remaja Sebelum Mengambil Vaksin COVID-19

Pandemik COVID-19 Jadi Punca Coronasomnia! Ini Maksudnya & Cara Atasi

Kebaikan vaksin 3: Jangkitan masih berlaku, tetapi simptom dialami bersifat ringan

Walaupun anda mungkin boleh dijangkiti COVID-19 setelah divaksin, namun kesan yang dialami tidak begitu serius berbanding individu yang tidak divaksinasi.

Ramai pakar perubatan telah menyatakan bahawa, jangkitan COVID-19 amat jarang menyebabkan kesan yang begitu teruk sehingga perlu dibawa ke hospital sekiranya seseorang itu telah divaksin.

Peratusan untuk mendapat kematian disebabkan jangkitan juga menjadi semakin rendah.

Gejala biasa jangkitan COVID-19 dalam kalangan mereka yang tidak divaksinasi ialah seperti
demam, batuk berterusan, kehilangan deria bau dan rasa, keletihan serta sakit sendi.

Walau bagaimanapun, bagi mereka yang telah divaksin lengkap,
gejala COVID-19 yang dialami akan sama seperti gejala selesema.

Antaranya ialah seperti sakit tekak, sakit kepala, dan hidung berair atau bersin.

Kebaikan vaksin 4: Sukar jatuh sakit berbanding mereka yang tidak divaksin

Terdapat bukti bahawa vaksinasi COVID-19 boleh menjadikan sesuatu penyakit itu kurang serius atau teruk jika individu itu telah divaksin dan mempunyai penyakit.

Risiko jangkitan, kemasukan ke hospital, dan kematian adalah jauh lebih rendah bagi mereka yang telah divaksin berbanding mereka yang tidak divaksinasi.

Ini menunjukkan bahawa mereka yang tidak divaksinasi mungkin lebih berisiko terkena penyakit teruk berbanding mereka yang telah diberi imunisasi lengkap.

Laporan terbaru yang disediakan oleh Pusat Kawalan Penyakit (CDC) menunjukkan bahawa, individu yang tidak divaksinasi berisiko 11 kali lebih tinggi untuk mendapat kematian
kerana COVID-19 berbanding mereka yang telah menerima kedua-dua suntikan.

Kebaikan vaksin 5: Sukar menjangkiti orang lain

Kajian juga telah menunjukkan bahawa, mereka yang telah lengkap divaksin mempunyai peratusan yang sangat rendah untuk menyebarkan atau menjangkiti virus COVID-19 kepada orang lain.

Oleh itu, vaksinasi bukan sahaja melindungi diri kita sendiri, tetapi melindungi individu terdekat kita seperti ahli keluarga yang tidak mempunyai pertahanan tubuh yang kuat.

Orang tua, mereka yang mempunyai tahap imun rendah, pesakit kronik dan juga kanak-kanak adalah antara golongan yang perlu dilindungi daripada mendapat jangkitan COVID-19.

Jangan leka, terus patuh SOP!

Kini anda sudah mengetahui sedikit sebanyak mengenai kebaikan vaksin.

Walaupun anda sudah menerima suntikan vaksin COVID-19 yang lengkap, tidak bermakna anda boleh mengabaikan segala SOP yang telah dikuatkuasakan.

Anda masih perlu berhati-hati bagi mengurangkan jangkitan kepada diri sendiri dan juga orang lain.

Di kawasan yang dipenuhi ramai orang, amat mudah untuk anda mendapat jangkitan tanpa diketahui walaupun anda tidak mengalami sebarang simptom.

Teruskan memakai pelitup muka apabila berada di kawasan awam dan terbuka.

Selain itu, sentiasa cuci tangan dengan menggunakan sabun atau
hand sanitizer
.

Kurangkan aktiviti keluar rumah jika tidak mempunyai sebarang urusan penting.

Ingatlah, anda mungkin tidak terkesan apabila dijangkiti virus COVID-19, tetapi ahli keluarga anda masih berisiko, lebih-lebih lagi bagi golongan yang telah disebutkan sebelum ini.

Kongsikan info kebaikan vaksin ini untuk menggalakkan lebih ramai lagi mendapatkan vaksin secepatnya.

#HelloHealthGroup, #HelloDoktor, #HelloHealthCoronaVirus


Merancang Kehamilan

Kebanyakan individu menganggap kehamilan merupakan sesuatu yang mudah. Hakikatnya, kehamilan tidak semudah yang disangka dan memerlukan perancangan dan persiapan yang mencukupi. Ini untuk meningkatkan peluang anda untuk hamil secara selamat dan sihat. Berikut merupakan beberapa perkara yang anda perlu ikuti sekiranya anda mempunyai perancangan untuk hamil dalam masa yang terdekat.

Cipta dan kekalkan gaya hidup yang sihat

Keadaan fizikal anda dan pasangan memainkan peranan yang sangat besar dalam menentukan kesihatan kandungan. Oleh itu, amat penting untuk anda memberikan perhatian terhadap pemakanan, aktiviti senaman serta waktu tidur anda. Paling penting, jauhkan diri anda daripada bahan dan gejala yang mampu mengkibatkan kesan negatif kepada kandungan seperti rokok dan alkohol.

Kedua-dua anda dan pasangan juga perlu melakukan pemeriksaan kesihatan secara menyeluruh bagi memastikan anda bebas dari komplikasi kesihatan seperti diabetes atau hipertensi selain penyakit kelamin yang paling ditakuti iaitu
sexually transmitted diseases
(STD). Ini bertujuan untuk memastikan kandungan anda berada dalam keadaan sihat dan selamat.

Beri perhatian terhadap pengambilan ubat-ubatan

Sekiranya anda dan pasangan sudah tekad untuk mempunyai zuriat, maka anda perlu berhenti mengambil ubat kontraseptif atau sebarang ubat perancangan keluarga yang lain beberapa bulan sebelum itu.

Jika anda masih dalam tempoh pengambilan ubat-ubatan yang diperlukan untuk merawat masalah kesihatan anda, berbincanglah dengan doktor anda untuk memastikan ubat-ubatan tersebut selamat untuk kandungan anda atau tidak. Anda mungkin dinasihatkan untuk mengubah jenis ubat-ubatan lain sekiranya ubat-ubatan yang anda ambil pada ketika ini mampu memberi kesan negatif terhadap kandungan anda.

Ibu hamil disarankan untuk mengambil suplemen asid folik sekurang-kurangnya 400 hingga 1000 mcg pada satu hari. Ini untuk mengelakkan janin mereka mengalami sebarang kecacatan.

Anda juga disarankan untuk mengambil beberapa vaksinasi ketika sedang hamil untuk melindungi kandungan anda daripada sebarang penyakit berbahaya. Ibu hamil amat perlu mengambil suntikan vaksinasi MMR (
Measles-Mumps-Rubella
) sekurang-kurangnya sebulan sebelum anda memutuskan untuk hamil. Penyakit-penyakit ini sangat berbahaya dan mampu merosakkan jantung, telinga dan mata bayi dalam kandungan.

Ketahui waktu kesuburan anda

Peluang anda untuk hamil sebenarnya sangat tinggi ketika 5 hari proses ovulasi berlaku dalam tubuh badan anda. Jangka hayat sperma pula kebiasaannya adalah juga selama 5 hari. Oleh itu, sangat penting untuk anda dan pasangan mengetahui waktu tubuh badan anda melakukan proses ovulasi. Ini kerana proses ini berlaku berbeza bagi setiap individu. Namun begitu, anda masih boleh meneka hari-hari tersebut dengan memberi perhatian terhadap perubahan suhu, keinginan melakukan hubungan seks yang berlaku pada tubuh badan anda.

Selain itu, anda juga boleh melakukan pengiraan dengan menghubungkaitkan waktu anda datang haid pada bulan ini dan bulan seterusnya. Untuk lebih pasti, anda boleh menggunakan peralatan khas yang mampu melihat waktu tubuh badan anda berovulasi. Peralatan ini boleh didapati di farmasi dan pusat perubatan yang telah diperakui.

Hello Health Group
 tidak menyediakan nasihat perubatan, diagnosis, atau rawatan.


Mandian Wap Herba, Bagus Untuk Wanita Dalam Pantang & Melancarkan Haid

Anda mungkin pernah mendengar tentang amalan nenek moyang kita yang masih lagi diamalkan dalam penjagaan kesihatan faraj, iaitu bertangas.

Sungguhpun tidak begitu popular, tradisi bertangas masih lagi dilakukan oleh mereka yang pakar dan telah dimodenkan.

Selain
mengecutkan rahim bagi wanita bersalin
, bertangas dapat mengurangkan keputihan, membantu masalah kedinginan seks dan melancarkan haid.

Tetapi selain memberikan kehangatan yang menenangkan ‘di bawah’, adakah ia benar-benar berfungsi? Dan adakah ia selamat? Teruskan membaca ya!

Untuk mendapatkan lebih banyak info tentang Kesihatan Wanita, sila dapatkannya
di sini.

Bertangas, bagaimana ia berfungsi?

Bertangas adalah satu proses ‘mandi wap’ herba yang melibatkan
anggota sulit wanita, iaitu faraj.

Selain menjadi tradisi masyarakat Melayu kita, ia juga turut diamalkan dalam masyarakat lain di luar negara contohnya di negara-negara jiran seperti Indonesia dan Thailand.

Di negara Barat juga, ia lebih dikenali sebagai proses
vaginal steaming
.

Dengan bayaran yang agak mahal, beberapa spa ada menawarkan perkhidmatan ini.

Anda juga boleh melakukannya di rumah, walaupun kebanyakan doktor tidak mengesyorkannya.

Prosesnya cukup mudah; anda hanya duduk atau bertangas di atas bekas wap yang dipenuhi herba.

Antara jenis herba yang sering digunakan termasuk:

Serbuk manjakani

Daun inai

Kunyit hidup

Jintan hitam

Halba

Garam kasar

Limau nipis

Asam gelugur

Cara-caranya:

Tambahkan secawan ramuan pilihan anda ke bekas air panas

Biarkan ramuan mendidih sekurang-kurangnya 1 minit

Letakkan ramuan yang telah ditumbuk halus di atas batu dan sedia untuk digunakan

Balut tuala di pinggang dan kaki untuk mengelakkan wap keluar

Sesi
steaming
secara purata berlangsung antara 20 hingga 60 minit

Bergantung pada seberapa panas air, wap akan cepat sejuk

Apakah faedah-faedahnya?

Bertangas adalah remedi yang digunakan sebagai rawatan semula jadi untuk membersihkan faraj, rahim, dan keseluruhan saluran pembiakan.

Tetapi dakwaan manfaatnya tidak hanya terhenti di situ…

Ia juga dikatakan dapat melegakan:

Tekanan

Kemurungan

Buasir

Jangkitan

Kemandulan

Ketidakseimbangan hormon

Sakit kepala

Keletihan

Masalah pencernaan

Bertangas bagus untuk kesihatan faraj, benar ke?

Bagi menjawab persoalan utama artikel ini,
tidak ada bukti saintifik
 yang menunjukkan
vaginal steaming
berkesan menjadi rawatan alternatif masalah wanita.

Menurut Dr. Manny Alvarez, Ketua Jabatan Obstetrik dan Ginekologi dan Sains Reproduktif di Pusat Perubatan Universiti Hackensack di New Jersey, bertangas mungkin hanya dapat membantu anda berehat dan tidak lebih daripada itu.

Tambah beliau, kemungkinan wap herba menembusi tisu faraj adalah kecil, apalagi mengatur hormon,
meningkatkan kesuburan
 atau menjaga kesihatan faraj secara keseluruhan.

Satu faedahnya, haba yang hangat daripada wap mungkin meningkatkan aliran darah ke kawasan faraj, walaupun hal ini masih tidak dikaji dengan baik.

Pandangan lain yang ditekankan, amalan ini lebih berkaitan dengan budaya, bukan fizikal.

Adakah selamat untuk diamalkan?

Sebilangan besar pakar kesihatan bersetuju, risiko amalan ini adalah jauh lebih tinggi berbanding kemungkinan manfaatnya.

Salah satu risiko terbesar dan paling jelas,
vaginal steaming
 boleh menyebabkan luka bakar di dalam dan di sekitar kawasan faraj.

Perkara ini sangat membimbangkan kerana kulit di sekitar faraj bersifat lebih nipis dan sensitif terhadap haba berbanding bahagian badan yang lain.

Malah, wap panas juga berisiko meningkatkan suhu di dalam faraj, yang
mengubah pH organ pembiakan, sehingga meningkatkan risiko seseorang untuk mendapat jangkitan!

Mereka yang mempunyai masalah kronik dan keradangan, termasuk
vestibulodynia
 atau
vulvodynia
, juga berisiko tinggi mendapat jangkitan dan kerengsaan jika mencuba amalan ini.

Bagi mereka yang menderita luka terbuka di kawasan faraj, sama ada disebabkan oleh faktor bersalin atau jangkitan, wap panas daripada proses bertangas dapat merengsakan kawasan ini lantas menyebabkan jangkitan!

Amalan ini mungkin kelihatan seronok untuk dicuba, tapi harus kalian faham, faraj adalah organ yang membersih secara sendiri (
self-cleansing
).

Tambahan itu, penyelidikan mendapati kaedah membersihkan faraj yang lain, termasuk meruang, dapat menyebabkan
peningkatan risiko vaginosis bakteria.

Rumusan

Seperti yang kalian sudah maklum, faraj bersifat
self-cleansing
 dan tidak memerlukan sebarang bantuan daripada sesi wap herba, meruang dan sebagainya.

Bahkan, bertangas meningkatkan risiko jangkitan faraj dengan
mengubah ekosistem bakteria di dalamnya.

Herba yang digunakan mungkin semula jadi, tetapi juga ‘kuat’ kandungannya.

Jika digunakan secara topikal, ia boleh menyebabkan reaksi alergi. Tempat terakhir anda mahukan reaksi alergi untuk berlaku pastinya di faraj, kan?

Namun jika anda masih berminat untuk mencuba, berbincanglah dengan doktor terlebih dahulu untuk menimbang baik buruknya sebelum diteruskan.


Fenomena Vape Pod: Pilihan Berbahaya Generasi Muda Masa Kini!

Setiap kali anda berjalan melalui ruangan merokok, sudah pasti anda dapat melihat kepulan asap yang sangat banyak ibarat hembusan nafas sang naga yang datang dari pelbagai sudut. Namun, sedikit berbeza dengan senario 5 atau 10 tahun yang lalu, asap-asap tersebut kini kebanyakannya tidak datang daripada produk tembakau. Sebaliknya, kepulan-kepulan asap ini datangnya dari mulut penghisap rokok eletronik. Kerisauan mengenai kesan terhadap kesihatan akibat menjadi
perokok pasif
 pun sedikit berbeza kini.
Pun begitu, mungkin anda akan sedikit hairan jika mereka kelihatan menghisap objek yang kecil seakan-akan pen atau pemacu kilat USB namun masih mengeluarkan asap. Buat anda yang tertanya-tanya, inilah trend merokok masa kini yang dikenali sebagai vape pod. Persoalannya, apakah ia sebenarnya dan adakah ia satu alternatif rokok yang kurang berbahaya?

Fenomena rokok elektronik

Penggunaan rokok elektronik kini telah menjadi satu fenomena yang luar biasa, melanda jutaan belia di seluruh dunia. Daripada hanya 25 juta pengguna pada tahun 2015, jumlah pengguna
vape
 global kini telah mencecah 41 juta pada tahun 2018. Kini, industri ini telah mencapai nilai USD19.3 bilion (RM80.452 bilion), berbanding USD6.9 bilion (RM28.76 bilion) 5 tahun sebelumnya.

Di tanah air kita, industri ini telah berkembang dengan pesatnya. Kedai-kedai menjual vape tumbuh ibarat cendawan selepas hujan. Dalam kalangan belia, ia dilihat sebagai ‘tembakau alaf baru’ kerana berbeza dengan tembakau tradisional.
Vape
 dan vape pod bebas dijual kepada pelanggan tanpa mengira faktor umur. Oleh yang demikian, pengguna alat ini telah meluas kepada pelbagai lingkungan usia termasuklah kanak-kanak. Malahan, dilaporkan pengguna termuda rokok elektronik ini adalah kanak-kanak yang berusia 8 tahun.

Untuk rokok tembakau,
penggunaannya di tempat awam
seperti restoran dan
sekolah
 adalah dilarang sama sekali. Hukuman yang sangat berat diberikan kepada mereka yang ditangkap merokok di kawasan awam. Namun yang demikian, larangan yang sama tidak berlaku untuk mereka yang menghisap vape. Sehubungan itu, penghisap vape bebas untuk menggunakannya tanpa rasa risau.

Situasi ini bertambah parah apabila syarikat-syarikat pengeluar vape tanah air ini menggunakan pengaruh selebiriti untuk melariskan produk mereka. Sokongan selebriti terkemuka ini sedikit sebanyak memberikan gambaran ‘tidak berbahaya’ terhadap penggunaan alat ini.

Apa itu vape pod?

Tidak ada takrifan sebenar mengenai asal usul perkataan ‘pod’ ini, namun ia adalah satu nama yang diberi untuk menggelar sebuah alat merokok dengan sistem isian cecair yang mengandungi nikotin dan perisa. Mungkin ia agak sama dengan vape, namun apa yang membezakannya adalah dari segi saiz yang jauh lebih kecil dan cara penjagaannya yang jauh lebih mudah. Oleh itu, vape pod juga dikenali sebagai ‘vape mini’.

Alat ini sangat senang untuk dibawa ke mana-mana. Simpan sahaja di poket seluar atau di kocek baju, dan vape pod ini akan setia menemani anda. Ini adalah satu manfaat kepada penghisapnya, kerana anda boleh menghisapnya di mana sahaja tidak kira restoran, pejabat mahupun sekolah! Buat bukan penghisapnya, ini merupakan satu mudarat yang agak sukar untuk dibendung kini. Ia juga lebih mesra kanak-kanak sekolah kerana saiznya yang cukup kecil dan mudah untuk disorok sekali gus mengaburi mata guru-guru dan juga ibu bapa.

Tambahan lagi, lambakan perisa vape pod adalah faktor utama ramai perokok mula beralih kepadanya. Daripada buah, kopi, susu dan pelbagai lagi pilihan lain mengikut cita rasa anda. Selain itu, asapnya yang kurang tebal berbanding vape mekanikal juga memainkan faktor yang penting. Golongan pekerja pejabat sangat menggemarinya kerana ia tidak akan meninggalkan bau yang kuat pada mulut atau pakaian.

Bahaya penggunaan vape pod

Mungkin ada yang mengatakan bahawa
penggunaan vape pod ini adalah lebih selamat berbanding penggunaan rokok tradisional
. Ada juga yang akan menambah dengan mengatakan bahawa ia merupakan sejenis alat yang membantu perokok untuk berhenti. Namun yang demikian, tanggapan yang tidak berasas ini
adalah sama sekali meleset. Hakikatnya, penggunaan vape dan vape pod ini mempunyai kesan kesihatan yang tersendiri.

Secara asasnya, kesan kesihatan akibat penggunaan alat ini tidak jauh bezanya dengan penggunaan vape mekanikal kerana bahan kimia yang terkandung kebanyakannya adalah sama. Tambahan lagi, kedua-dua rokok dan rokok elektronik mengandungi nikotina.
Menurut kajian yang dilakukan oleh
National Academies Press
 (NAP) pada 2018, nikotina yang terkandung di dalam cecair isian vape ini boleh melajukan degupan jantung. Selain itu, pengambilannya juga boleh meningkatkan tekanan darah. Kedua-dua kesan ini akhirnya akan menjejaskan kesihatan jantung dalam jangka masa panjang.

Selain itu, untuk mereka yang belum pernah merokok, penggunaan rokok elektronik pada usia yang lebih muda boleh bertindak sebagai perintis atau
gateway drug
 kepada mereka untuk bergelar perokok (tembakau) di masa yang akan datang. Berikut merupakan antara sebab lain mengapa penggunaan vape boleh menyebabkan kesan buruk yang lebih teruk dan lebih pantas:

1.Risiko kematian serta merta

Kematian akibat tembakau lazimnya disebabkan oleh penggunaannya yang memakan masa bertahun malah berdekad lamanya. Namun yang demikian, seperti apa yang disaksikan oleh pegawai kesihatan di Amerika Syarikat, kesan kesihatan akibat vape sudah mula boleh dilihat dalam tempoh hanya beberapa minggu atau bulan sahaja. Gelombang penyakit paru-paru baru akibat vape atau
EVALI
, telah meragut banyak nyawa di negara tersebut, di samping menyebabkan ratusan individu terpaksa dikejarkan ke hospital.
Kerosakan paru-paru akibat daripada alat ini adalah sangat drastik sehingga salah seorang daripada mangsa yang dikejarkan ke hospital, Adam Hergenreder, 18 tahun, disahkan mengalami tanda-tanda kerosakan kekal persis
paru-paru seseorang yang berusia 70 tahun
!

2.Ketidakpastian kandungan

Meneka apa yang mungkin terkandung dalam cecair vape ibarat cuba menembak sasaran di dalam gelap. Anda mungkin terkena beberapa sasaran tetapi lebih tinggi kemungkinan untuk tembakan anda tersasar dan tekaan anda meleset. Mustahil untuk anda tentukan apa yang terkandung dalam mana-mana cecair kerana resepi
setiap perisa itu adalah berbeza
 walaupun daripada penghasil yang sama. Ini diterukkan lagi oleh kepelbagaian adunan daripada pengeluar yang berbeza dan juga kebebasan pengguna untuk mengadun sendiri campuran cecair mereka daripada perisa lain. Keadaan ini akan menggalakkan interaksi antara bahan kimia yang berpotensi untuk menghasilkan kompaun berbahaya. Contoh mudah adalah penghasilan asetal akibat tindak balas propilen glikol (PG) dan juga perisa berasaskan aldehid. Asetal adalah sejenis kompaun yang menghasilkan kesan kerengsaan kepada saluran pernafasan. Namun, asetal tidak dilabelkan dalam maklumat produk kerana penghasil tidak mengetahui tindak balas kimia yang menyebabkan pembentukannya.

3.Lebih muda penghisap vape, lebih cepat komplikasi berlaku

Sekurang-kurangnya, penggunaan rokok di Malaysia dihadkan kepada mereka yang berusia 18 tahun ke atas. Tanpa kawalan umur seperti yang berlaku untuk produk tembakau, terdapat laporan yang menunjukkan penghisap vape berusia seawal 8 tahun! Penagih nikotina muda ini bukan sahaja terdedah kepada kesan sampingan dan komplikasi akibat nikotina, mereka juga terdedah kepada kesan kesihatan akibat pelbagai bahan kimia lain yang tidak diketahui.
Menurut Pusat Kawalan dan Pecengahan Penyakit Amerika Syarikat (CDC), purata usia pesakit yang menderita penyakit paru-paru akibat vape dalam epidemik EVALI di Amerika Syarikat baru-baru ini adalah 19 tahun.

Konklusinya, kepercayaan yang mengatakan vape pod ini adalah lebih baik berbanding rokok tembakau atau rokok elektronik adalah sama salah sekali. Untuk berhenti merokok, dapatkan
bantuan yang berkesan
 di
klinik-klinik mQuit
 berdekatan dengan anda. Layari laman sesawang
jomquit.moh.gov.my
 untuk maklumat lanjut.

Hello Health Group
 tidak menyediakan nasihat perubatan, diagnosis, atau rawatan.


Bukan Sekadar Hobi, Menyanyi & Menari Adalah Penawar Stres Terbaik! Tak Percaya? Jom Baca Ini

Stres adalah satu masalah yang biasa terjadi kepada individu namun sukar dikesan kerana ia bukan sesuatu yang boleh kita lihat pada fizikal.

Sekiranya ia berlaku kepada seseorang itu, stres akan mengakibatkan mental penderita terganggu dan terjejas lantas membuat jiwa menjadi kacau.

Sudah banyak cara yang boleh dijumpai di mana-mana medium berkenaan
tip mengurangkan stres
 dan antara yang popular adalah dengan menyanyi dan menari.

Benarkah ia betul mampu membantu individu mengawal stres? Jom baca artikel ini dengan lebih mendalam lagi!

Tekanan, jangan dipandang ringan!

Sebelum itu, adalah wajar untuk kita semua berkenalan dengan definisi sebenar kondisi ini terlebih dahulu.

Untuk pengetahuan anda, stres atau lebih dikenali sebagai tekanan adalah satu keadaan yang berlaku apabila emosi seseorang itu tertekan akibat perkara tertentu.

Apa yang mengejutkan mengenainya adalah stres boleh jadi positif jika ia membantu anda untuk mengelak bahaya atau menyuntik semangat anda bagi menyelesaikan sesuatu pekerjaan.

Namun dalam kebanyakan kes, stres adalah negatif kerana ia akan membuat mental dan fizikal anda terjejas terutamanya
jika ia dialami dalam tempoh masa yang lama
.

Buat anda yang mungkin belum tahu, terdapat 2 jenis stres iaitu:

Akut
– Tekanan yang bersifat jangka masa pendek dan akan pergi secara sendiri dengan segera

Kronik
– Tekanan yang bersifat jangka masa panjang dan sukar untuk hilang secara sendiri

Tanpa mengira jenisnya, kedua-dua stres ini sudah pasti akan menjejaskan kehidupan dan pekerjaan seharian anda.

Apa punca stres?

Sebenarnya,
terdapat pelbagai punca stres yang wujud
 di dalam dunia ini dan ia boleh jadi positif atau negatif.

Antara punca tekanan yang positif adalah apabila anda berada dalam keadaan terancam sama ada dari aspek mental dan fizikal.

Ambil contoh jika anda hampir ditimpa
kemalangan jalan raya
, tekanan inilah yang akan membuat anda mampu berfikir secara pantas.

Namun tekanan sering kali disebabkan oleh punca yang negatif terutamanya yang membabitkan perasaan, persekitaran, pekerjaan, perhubungan, pemakanan, kewangan dan juga bahan kimia!

Jika mahu dituliskan, terdapat banyak pencetus stres yang boleh berlaku kepada individu sama ada secara sedar atau tidak sedar.

Jadi adalah penting untuk anda mengenal pasti punca tekanan ini berlaku sebelum mencari kaedah mengurangkan stres yang sesuai untuk anda.

Apa bahaya stres?

Dalam jangka masa yang panjang, tekanan boleh memberi kesan yang teruk kepada diri anda sama ada dari aspek mental dan juga fizikal.

Antara istilah yang kita biasa terdengar atau terbaca
akibat stres adalah burn out
.

Buat anda yang mungkin baru pertama kali membaca atau mendengar istilah ini, ia adalah satu keadaan di mana tubuh badan anda sudah terlalu letih dan penat sehingga tidak mampu meneruskan apa-apa lagi.

Ia biasa terjadi kepada individu yang mengalami tekanan berlebihan dan berlanjutan sama ada secara sedar atau tidak sedar lantas
menjejaskan tahap kesihatan mental serta fizikal penderita
.

Jika tidak mahu ini terjadi kepada anda, segera lakukan tip kurangkan stres seperti menyanyi dan menari! Namun adakah ia berkesan?

Benarkah menyanyi dan menari mampu membantu?

Ya, tiada siapa yang boleh elakkan stres namun kita boleh kurangkan ia dengan melakukan beberapa tip yang banyak disarankan di pelbagai medium.

Antara yang paling popular dilakukan oleh kebanyakan individu di luar sana adalah dengan pergi ke pusat atau kelab hiburan karaoke.

Di situ, anda bolehlah melepaskan tekanan dengan menyanyi dan menari tanpa menghiraukan orang di sekeliling kerana ia berada di ruang tertutup.

Menurut kajian yang pernah dijalankan oleh Sidney De Haan Research Centre for Arts and Health dan New England Journal of Medicine,
aktiviti sebegini memang bagus untuk kesihatan anda
.

Kajian ini menunjukkan lebih daripada separuh responden berjaya mengurangkan kadar tekanan dengan hanya menjalani terapi nyanyian dan tarian.

Profesor Stephen Clift yang merupakan ketua para pengkaji menyatakan bahawa aktiviti sebegini adalah bagus kerana ia akan mendatangkan kontak sosial terutamanya jika ia dilakukan secara beramai-ramai.

Dalam pada itu, menyanyi dan menari juga dipercayai mampu merembeskan hormon endorfin dan oksitoksin pada tubuh badan sekali gus mengurangkan atau melegakan stres yang telah lama membelenggu diri.

Muzik adalah terapi terbaik!

Sebenarnya, bukan perbuatan menyanyi dan menyanyi itu sahaja yang boleh membuat penderita tekanan itu menjadi normal kembali.

Akan tetapi,
ia didalangi oleh dendangan dan bunyian muzik yang mengiringi aktiviti sebegitu
!

Sehubungan dengan itu, ada satu kajian yang menunjukkan bahawa mendengar lagu kegemaran juga boleh jadi penawar kondisi ini.

Oleh itu, adalah tidak salah untuk kalian cuba mengunjungi pusat atau kelab hiburan karaoke berdekatan bersama teman-teman untuk mengurangkan stres.

Cuma elakkan daripada pergi seorang diri kerana ia hanya akan membuat anda lebih berasa seperti keseorangan ya?


Jenis Darah Anda: A, B, AB Atau O? Ini Sebab PENTING Tahu Darah Sendiri

-Pasti anda tahu tentang jenis-jenis darah, tapi adakah anda tahu jenis darah anda sendiri? Kalau anda pernah derma darah, pasti anda tahu darah anda jenis apa.

Sebagai makluman,
darah ABO terbahagi kepada 4 kumpulan iaitu A, B, AB dan O
. Kesemua kumpulan ini merujuk kepada perbezaan antigen yang ada pada permukaan darah tersebut.

Namun, sejauh manakah anda tahu tentang kepentingan mengetahui jenis darah anda selain untuk digunakan semasa menderma darah?

Jika anda ingin tahu dengan lebih lanjut, jom ikuti artikel kami di bawah!

Untuk mendapatkan lebih banyak info tentang Kesihatan, sila dapatkannya
di sini.

Mengapa penting untuk anda tahu jenis-jenis darah?

Salah satu sebab mengapa anda perlu tahu jenis-jenis darah anda adalah untuk elakkan daripada
menerima jenis darah
 yang salah ketika pembedahan ataupun ketika dalam situasi kecemasan.

Percampuran 2 jenis darah yang berbeza boleh menyebabkan darah bergumpal. Darah tersebut kemudiannya akan pecah dan boleh akibatkan reaksi toksik.

Keadaan ini boleh membawa maut kepada penerima darah. Walau bagaimanapun, risiko untuk anda menerima darah yang salah sangat minimum.

Setiap kali anda
menderma ataupun perlukan permindahan darah,
 darah anda akan diperiksa terlebih dahulu sebelum dipasangkan bersama darah yang sesuai untuk anda.

Ini akan kurangkan risiko untuk anda menerima jenis darah yang salah.

Anda mungkin juga berminat

Anda Tergolong Dalam Jenis Darah Apa? Ini Mungkin Penyakit Paling Berisiko!

Penemuan Hebat Perubatan Moden: Jenis Darah Anda

Mommy
 yang mengandung juga perlu tahu jenis-jenis darah

Ibu mengandung
 pula perlu tahu status resus diri sendiri. Status resus ataupun
rhesus factor
 (Rh) ialah sejenis protein yang diwarisi yang terletak pada permukaan sel darah.

Jika darah anda mengandungi protein tesebut, anda berstatus Rh positif manakala jika anda tidak mempunyai protein tersebut, anda berstatus Rh negatif.

Kebanyakan ibu mempunyai status Rh positif.
Walau bagaimanapun, masalah akan timbul jika ibu tersebut mempunyai status Rh negatif.

Ibu yang mempunyai Rh negatif tidak akan mengalami apa-apa komplikasi kesihatan. Walau bagaimanapun, ia boleh mempengaruhi kandungan anda.

Jika anda mempunyai Rh negatif dan anak anda pula Rh positif, badan anda akan menghasilkan sejenis protein yang dipanggil antibodi Rh yang boleh bergerak melepasi plasenta dan memusnahkan sel darah merah bayi.

Kondisi ini boleh menyebabkan anemia yang boleh mengancam nyawa. Oleh itu, penting untuk para ibu melakukan pemeriksaan darah ketika kandungan mencecah minggu ke-28.

Ibu yang mengalami kondisi ini memerlukan jagaan yang rapi ketika hamil.

Walau bagaimanapun, keadaan ini boleh diatasi jika ibu melakukan pemeriksaan darah dan juga mengambil suntikan RhoGAM ataupun
Rh immune globulin injection

ketika mengandung
.

Elak daripada terkena beberapa jenis penyakit

Tahukah anda jenis darah anda juga boleh sebabkan anda mengalami risiko yang lebih besar untuk menghidap beberapa jenis penyakit?

Sebagai contoh, penyelidik di
Harvard School of Public Health
 mendapati bahawa:

Individu yang mempunyai darah jenis B mempunyai 10% risiko yang lebih tinggi untuk menghidap
penyakit yang berkaitan dengan arteri.
 Individu yang mempunyai darah AB pula 23% lebih berisiko.

Individu dengan jenis darah A pula 5% lebih berisiko untuk menghidap penyakit arteri koronari (
coronary artery disease
) daripada individu yang mempunyai
darah jenis O.

Individu jenis darah O mempunyai risiko yang paling rendah untuk
menghidap penyakit jantung.

Kajian yang sama juga menyatakan:

Individu jenis darah AB mempunyai
 risiko strok yang lebih tinggi.

Individu jenis darah A lebih berisiko untuk mendapat kanser perut.

Diabetes jenis 2
 tidak berlaku dengan kerap dalam kalangan individu yang mempunyai darah jenis O.

Disebabkan pakar masih lagi menjalankan kajian, penting untuk anda tahu jenis-jenis darah supaya anda lebih faham tentang risiko anda untuk menghidap beberapa jenis penyakit.

Apabila anda faham tentang risiko ini, lebih mudah untuk anda lakukan tindakan mitigasi yang bersesuaian.

Derma darah dan bantu insan lain yang lebih memerlukan

Lebih mudah untuk anda bantu orang lain jika anda tahu jenis darah anda. Tambah lagi, hospital di seluruh negara sentiasa mencari penderma.

Mereka juga akan memanggil individu yang mempunyai jenis-jenis darah yang sesuai untuk t
ampil ke hadapan bagi menderma
 jika terdapat individu yang sakit tenat ataupun mengalami kemalangan.

Kadangkala, mereka akan panggil individu dengan jenis darah yang spesifik untuk derma darah.

Jika anda tahu jenis darah anda, lebih mudah untuk anda tampil menolong individu yang memerlukan.


Sepanjang 9 Bulan Kehamilan, Ibu Perlu Peka Pada 6 Perubahan Ini

Sepanjang 9 bulan kehamilan, bakal ibu akan mengalami banyak perubahan dari segi fizikal dan juga emosi. Teruskan membaca untuk mengetahui lebih lanjut mengenai perkembangan kehamilan anda.

Baca lebih lanjut tentang Kehamilan
di sini.

Perkembangan kehamilan – Perubahan pada payudara

Pada trimester pertama, anda mungkin akan
rasa payudara
 anda menjadi lebih lembut dan mula membesar. Anda juga akan melihat pembentukan awal susu yang dikenali sebagai kolostrum meleleh keluar daripada payudara anda yang semakin membesar, sebagai persediaan untuk penyusuan.

Anda perlu membeli coli yang diperbuat daripada kain kapas dengan rekaan yang menyelesakan ibu hamil.

Hidung tersumbat

Keadaan kesihatan yang biasa berlaku kepada ibu hamil ialah rasa sesak dan hidung tersumbat. Paras darah anda meningkat dengan ketara untuk mengepam bagi membekalkan darah pada bayi anda, yang mana akan meletakkan tekanan pada
saluran pernafasan
.

Dalam hal ini, anda boleh mengendalikan ketidakselesaan dengan mudah menggunakan semburan salin atau neti pot untuk menghilangkan mukus.

Kerap rasa ingin membuang air kecil, dalam perkembangan kehamilan

Disebabkan peningkatan paras darah
semasa kehamilan
, buah pinggang anda terpaksa menahan tekanan tambahan dan menyebabkan anda kerap ke bilik air.

Keadaan ini akan bertambah buruk semasa usia kehamilan semakin meningkat dan berat bayi anda akan meletakkan tekanan pada pundi kencing anda. Ini adalah keadaan normal yang berlaku kepada setiap ibu hamil. Jadi, tiada apa yang perlu dirisaukan.

Perubahan pada gigi dan tulang

Tubuh anda perlu menyediakan kalsium tambahan untuk
perkembangan bayi
anda. Jika pemakanan anda tidak menyediakan kalsium yang cukup, kesihatan tulang dan gigi anda akan turut terjejas.

Hormon kehamilan juga membuatkan gusi anda menjadi lebih lemah dan boleh menyebabkan gusi kerap berdarah. Jadi, penting untuk anda berjumpa dengan doktor gigi bagi melakukan pemeriksaan gigi dan gusi.

Mengalami kesakitan

Tendon dan ligamen sepanjang tubuh anda akan meregang semasa kehamilan bagi menyesuaikan
tumbesaran bayi
 dan membolehkannya keluar semasa fasa bersalin.

Oleh itu, bakal ibu akan mengalami sakit-sakit badan, lenguh, dan ketidakselesaan yang sukar dinyatakan pada bahagian bawah abdomen.

Sindrom carpal tunnel juga boleh berlaku pada sebelah atau kedua-dua belah tangan. Keadaan ini adalah disebabkan oleh mampatan saraf yang menghantar isyarat otak ke tangan dan jari.

Dalam kes seperti ini, anda boleh gunakan ubat yang selamat untuk
ibu hamil
 seperti acetaminophen atau ibuprofen (hanya boleh digunakan sebelum usia kehamilan 28 minggu).

 Doktor juga akan menyarankan anda untuk melakukan senaman tertentu bagi membantu mengurangkan kesakitan.

Perkembangan kehamilan #Sesak nafas

Bayi anda yang semakin membesar pada
trimester ketiga
 membuatkan diafragma anda akan terjejas. Anda mungkin mengalami kesukaran untuk bernafas dan kurang udara.

 Jika anda rasa teruk, carilah posisi yang selesa seperti berbaring dan cuba mengambil nafas dalam.

Melihat kepada perubahan fizikal anda dalam membawa
berat badan berlebihan
, dengan hormon yang tidak menentu, bakal ibu akan merasai sendiri perubahan tubuh yang menakjubkan.

Wanita hamil mungkin perlu mempersiapkan cara-cara untuk melegakan keradangan kulit, buku lali bengkak, masalah penghadaman, pembesaran payudara, dan kesukaran pernafasan.


Rupanya Punca Penyakit Wanita PCOS Adalah Faktor Keturunan? Betul Ke?

Sindrom ovari polisistik (PCOS) adalah kondisi yang menjadi punca ovari bengkak, apa maksudnya tu?

PCOS terjadi apabila ovari menghasilkan jumlah hormon androgen (hormon lelaki) secara berlebihan dan tidak normal.

Sindrom yang telah menjadi punca ovari bengkak ini turut dikatakan penyebab kewujudan
sista kecil (kantung berisi cecair)
 yang terbentuk pada ovari.

Bagaimana kondisi ini boleh berlaku? Jom ikuti kupasan ini!

Untuk mendapatkan lebih banyak info tentang Kesihatan Wanita, sila dapatkan
di sini
.

PCOS atau punca ovari bengkak, apa penyebabnya?

Sebelum penulis kupas dengan lebih lanjut, adalah wajar untuk  pembaca fahami  bahawa PCOS berupaya
mengganggu kitaran haid
dan menjadikan pesakit alami kesulitan untuk mengandung.

Kewujudan ‘hormon lelaki’ pada tahap tinggi juga membawa kepada gejala yang tidak diingini seperti:

Pertumbuhan bulu di wajah atau badan (hirustisme).

Kulit menggelap.

Pembentukan jerawat.

Keguguran rambut/menipis.

Kegemukan.

Rasa lesu.

Sukar tidur.

Sebenarnya, punca PCOS juga masih belum dapat dirungkai hingga ke hari ini, tetapi ia dianggap berkaitan dengan
tahap hormon yang tidak normal.

#1 Rintangan terhadap insulin

Kira-kira 85% daripada penghidap PCOS mempunyai masalah rintangan insulin. Apa maksudnya?

Sekiranya anda mempunyai isu rintangan insulin, sel-sel badan tidak lagi bertindak balas secara normal terhadap insulin, dan sebaliknya menyekat kemasukan glukosa ke dalam sel.

Ini bermakna, badan anda tidak menggunakan insulin yang ada dengan berkesan untuk bantu menjaga tahap glukosa dengan stabil.

Dek kerana insulin yang tidak lagi dapat berfungsi dengan optimum, tubuh akan bertindak balas dengan menghasilkan insulin secara berlebihan.

Tahap insulin yang lebih tinggi pula meningkatkan pengeluaran androgen, seperti testosteron, di ovari.

Rintangan insulin sebahagiannya, disebabkan oleh faktor gaya hidup tidak aktif, termasuk berat badan berlebihan atau diet tak sihat.

Tetapi, masalah ini juga boleh disebabkan oleh faktor genetik dan terjadi kepada wanita tanpa mengambil kira berat badan.

#2 Ketidakseimbangan hormon

Kebanyakan pesakit PCOS didapati mengalami
ketidakseimbangan hormon
tertentu, termasuk:

Kenaikan tahap hormon testosteron:
 Hormon yang sering dianggap sebagai ‘hormon lelaki’ ini sememangnya sudah pun dimiliki oleh para wanita dalam jumlah kecil

Peningkatan kadar hormon
luteinising
 (LH):
 Hormon ini bertindak dengan merangsang ovulasi, tetapi proses ovulasi bakal terjejas jika hormon LH berada pada tahap yang terlalu tinggi

Tahap
sex hormone binding globulin
 (SHBG):
 Sejenis protein dalam darah yang mengikat testosteron dan mengurangkan kesannya

Kenaikan kadar prolaktin (hanya menimpa beberapa pesakit PCOS):
 Hormon yang merangsang kelenjar payudara untuk menghasilkan susu saat kehamilan

Ingin penulis tekankan, punca disebalik perubahan hormon ini masih tidak diketahui.

Masalah ini disyaki bermula pada ovari pesakit itu sendiri, di kelenjar lain yang menghasilkan hormon ini, atau pada bahagian otak yang mengawal pengeluarannya.

Di samping itu, punca ovari bengkak itu mungkin disebabkan oleh
rintangan terhadap insulin.

Baca juga:

Wanita PCOS Ada Masalah Banyak Bulu Pada Muka & Badan? Cuba 5 Kaedah Ini

Apa Itu Sindrom Ovarium Polikistik (PCOS)? Ini Info Lengkap Yang Anda Perlu Tahu!

#3 Genetik

Antara kemungkinan punca ovari bengkak lain, sebahagiannya mungkin berfaktorkan genetik, kerana sindrom ini bersifat boleh diwarisi.

Dalam kajian yang dilakukan oleh University of Alabama di Birmingham, para penyelidik mendapati, 24% wanita dengan sindrom ovari polisistik mempunyai ibu dengan penyakit PCOS dan 32% pula mempunyai
saudara perempuan dengan kondisi tersebut.

Sebilangan besar pakar juga percaya, PCOS berpunca daripada masalah kecacatan genetik, ia sering kali digabungkan dengan faktor persekitaran.

Kecacatan genetik juga boleh mengakibatkan fungsi hormon yang tidak normal:

Pituitari yang mengatur ovulasi (LH dan FSH)

Dalam perkembangan folikel yang tidak normal

Dalam peningkatan pengeluaran hormon lelaki (androgen)

Dalam rintangan terhadap insulin serta pengeluaran insulin berlebihan

Kesemua perkara ini menghalang ovari daripada berfungsi dengan normal.

Disebabkan kes
pesakit PCOS
 kebanyakannya datang daripada gangguan genetik, maka risiko sindrom ini berlaku dalam kalangan ahli keluarga adalah tinggi!


Penjagaan Bayi


Apendisitis Akut

Definisi

Apa itu Apendisitis Akut?

Apendisitis akut adalah radang usus buntu (apendiks), suatu organ yang sempit, berbentuk jari yang bercabang dari bahagian pertama usus besar di sebelah kanan abdomen. Walaupun apendiks adalah sejenis organ / struktur saki (
vestigial
) tanpa fungsi yang diketahui, ia boleh menjadi sakit. Malah, apendisitis akut adalah sebab paling lazim untuk pembedahan abdomen di dunia.

Sekiranya tidak dirawat dengan segera, terdapat kemungkinan bahawa apendiks yang meradang akan pecah, menumpahkan bahan najis ke rongga abdomen. Akibat yang paling biasa adalah jangkitan yang boleh mengancam nyawa (
peritonitis
), namun jangkitan juga boleh menjadi tertutup dan membentuk abses (nanah).

Apakah kebarangkalian Apendisitis Akut?

Apendisitis Akut adalah sangat lazim. Ia biasanya menjejaskan lebih ramai lelaki daripada wanita. Ia boleh menjejaskan pesakit pada mana-mana lapisan umur. Ia boleh ditangani dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Apendisitis Akut?

Tanda-tanda umum bagi Apendisitis Akut ialah:

Rasa tidak selesa atau kesakitan berhampiran pusat (awal serangan), berpindah ke bahagian bawah sebelah kanan.

Kesakitan yang ketara, setempat dan berterusan dalam masa beberapa jam.

Sakit yang bertambah buruk dengan pergerakan, pernafasan mendalam, batuk, bersin, berjalan atau sentuhan.

Sembelit dan ketidakupayaan untuk membuang angin, mungkin berselang-seli dengan cirit-birit.

Demam ringan (di bawah 39 darjah Celsius). Demam yang tinggi (mungkin diiringi dengan rasa sejuk menggigil) mungkin menunjukkan apendiks yang telah bernanah.

Denyutan jantung pantas.

Bengkak perut (pada peringkat akhir).

Kehilangan rasa sakit perut sejurus selepas simptom lain berlaku, menunjukkan apendiks telah pecah – suatu keadaan kecemasan.

Mual dan muntah (dalam sesetengah kes).

Hilang selera makan.

Lidah bersalut dan nafas berbau.

Kencing yang sakit dan / atau kencing yang kerap.

Darah dalam air kencing.

Perut bengkak atau kembung, terutamanya pada bayi.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Apendisitis Akut?

Apendisitis biasanya disebabkan oleh jangkitan bakteria, walaupun punca mengapa apendiks itu dijangkiti tidak diketahui.

Apendiks mungkin tersumbat dengan segumpal najis, garam kalsium, dan serpihan najis (disebut fekalit/
fecaliths
) atau tumor (jarang berlaku), yang membawa kepada keradangan dan jangkitan.

Bengkak dan keradangan boleh membawa kepada jangkitan, bekuan darah, atau apendiks pecah.

Lymphoid hyperplasia
 dikaitkan dengan gangguan keradangan dan jangkitan seperti penyakit Crohn, demam campak, amebiasis, gastroenteritis, jangkitan pernafasan, dan mononukleosis.

Faktor-faktor Risiko

Apakah yang meningkatkan risiko saya kepada Apendisitis Akut?

Terdapat banyak faktor risiko bagi Apendisitis Akut, seperti:

Mempunyai sejarah keluarga Apendisitis.

Berjantina lelaki.

Berumur antara 10 hingga 19 tahun.

Mempunyai penyakit keradangan usus yang berterusan, seperti penyakit Crohn atau kolitis berulser (
ulcerative colitis
).

Kajian juga mencadangkan bahawa “diet Barat’ biasa, yang tinggi karbohidrat dan rendah serat, boleh meningkatkan peluang anda untuk mendapat Apendisitis. Tanpa serat yang cukup dalam diet anda, pergerakan usus menjadi lambat, meningkatkan risiko penyumbatan apendiks.

Terdapat juga hubungan antara pencemaran udara – khususnya, tahap pencemaran ozon yang tinggi – dan Apendisitis. Para saintis tidak pasti mengapa pencemaran udara dikaitkan dengan peningkatan risiko radang usus, tetapi mungkin kadar pencemaran ozon yang tinggi berupaya meningkatkan keradangan usus atau boleh mengubah mikroorganisma dalam usus.

Malah, kajian menunjukkan bahawa Apendisitis lebih kerap berlaku pada musim panas berbanding musim-musim lain sepanjang tahun, mungkin disebabkan gabungan antara faktor seperti peningkatan pencemaran udara, lebih banyak keracunan makana atau jangkitan gastrousus, dan pengambilan makanan segera dan makanan lain yang lebih tinggi karbohidrat dan rendah serat.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Apendisitis Akut didiagnosis?

Pemeriksaan lanjut diperlukan untuk menolak kebarangkalian gangguan lain yang menghasilkan simptom yang serupa dengan Apendisitis. Doktor anda akan bermula dengan melakukan pemeriksaan fizikal. Pemeriksaan fizikal untuk Apendisitis akan mencari kawasan kesakitan di bahagian kanan bawah abdomen anda. Jika anda mengandung, rasa sakit mungkin akan berlaku pada bahagian abdomen yang lebih tinggi. Jika apendiks pecah, perut anda mungkin akan menjadi keras dan bengkak.

Perut bengkak dengan keras adalah satu simptom yang perlu dirujuk kepada doktor dengan segera.

Selain mencari titik kesakitan, doktor akan melakukan beberapa ujian untuk Apendisitis:

Analisis air kencing boleh menolak kebarangkalian jangkitan saluran kencing atau batu ginjal.

Pemeriksaan pelvik boleh memastikan bahawa wanita tidak mempunyai sebarang masalah pada organ pembiakan. Ia juga boleh mengetepikan jangkitan pelvis yang lain.

Ujian kehamilan boleh mengetepikan kehamilan luar rahim yang disyaki.

Pengimejan abdomen boleh menentukan sama ada anda mempunyai abses atau komplikasi lain. Ini boleh dilakukan dengan pemeriksaan X-ray, ultrabunyi (
ultrasound
), atau CT.

X-ray boleh mengetepikan radang paru-paru pada lobus kanan bawah. Ini kadang-kadang mempunyai simptom yang serupa dengan Apendisitis.

Bagaimana pesakit Apendisitis Akut dirawat?

Rawatan untuk Apendisitis adalah pelbagai.

Dalam kes yang jarang berlaku, radang apendiks mungkin menjadi lebih baik tanpa pembedahan. Rawatan mungkin hanya melibatkan antibiotik dan diet cecair.

Walau bagaimanapun, dalam kebanyakan kes, pembedahan diperlukan. Jenis pembedahan akan bergantung pada butiran kes anda.

Jika anda mengalami abses yang tidak pecah, anda mungkin akan menerima antibiotik terlebih dahulu. Doktor kemudian akan menyalirkan keluar abses anda dengan menggunakan tiub yang diletakkan melalui kulit anda. Pembedahan bagi mengeluarkan apendiks akan dibuat selepas anda menerima rawatan terhadap jangkitan.

Sekiranya anda mempunyai abses atau apendiks yang telah pecah, pembedahan mungkin diperlukan segera. Pembedahan untuk membuang apendiks dikenali sebagai apendektomi (
appendectomy
).

Doktor boleh melakukan prosedur ini sebagai pembedahan terbuka atau melalui laparoskopi. Laparoskopi adalah kurang invasif, menjadikan masa pemulihan lebih singkat. Walau bagaimanapun, pembedahan terbuka mungkin diperlukan jika anda mempunyai abses atau peritonitis.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Apendisitis Akut?

Gaya hidup dan kaedah pengubatan sampingan yang berikut mungkin membantu anda menangani Apendisitis Akut:

Elakkan aktiviti berat sejurus selepas rawatan. Jika apendektomi anda dilakukan melalui cara laparoskopi, hadkan aktiviti anda selama tiga hingga lima hari. Sekiranya anda menjalani apendektomi terbuka pula, hadkan aktiviti anda selama 10 hingga 14 hari. Sentiasa rujuk doktor tentang batasan aktiviti anda dan bila anda boleh menyambung semula aktiviti biasa selepas pembedahan.

Tahan abdomen apabila anda batuk. Letakkan bantal di atas perut anda dan letakkan tekanan sebelum anda batuk, ketawa atau bergerak untuk membantu mengurangkan kesakitan.

Maklumkan doktor jika ubat penahan sakit tidak membantu. Berada dalam kesakitan akan memberikan tekanan tambahan pada badan anda dan melambatkan proses penyembuhan. Sekiranya masih dalam kesakitan walaupun menerima ubat penahan sakit, sila maklumkan doktor anda.

Bangun, berdiri dan bergerak apabila anda sudah bersedia. Mulakan dengan perlahan dan tambahkan aktiviti sedikit demi sedikit semampu boleh. Mulakan dengan berjalan kaki sedikit.

Tidur apabila letih. Apabila badan anda melalui proses penyembuhan, anda mungkin mendapati anda berasa lebih mengantuk daripada biasa. Jangan tertekan dan berehat apabila anda perlu.

Bincangkan kembali mengenai jadual kerja atau sekolah dengan doktor anda. Anda boleh kembali bekerja apabila anda rasa mampu. Kanak-kanak mungkin dapat kembali ke sekolah kurang dari seminggu selepas pembedahan. Tetapi mereka perlu menunggu dua hingga empat minggu untuk meneruskan aktiviti berat, seperti kelas pendidikan jasmani atau bersukan

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Aritmia, Gangguan Berkaitan Kadar & Ritma Degupan Jantung Yang Berbahaya!

Ramai belum tahu apa itu aritmia bukan? Adakah
ia antara masalah jantung
 yang berbahaya dan biasa berlaku kepada individu? Teruskan baca artikel ini untuk tahu dengan lebih lanjut tentangnya!

Untuk mendapatkan lebih banyak informasi tentang Penyakit Jantung, anda boleh klik
di sini
.

Definisi

Apa itu aritmia?

Apa itu aritmia merupakan masalah pada kadar atau ritma degupan jantung. Dalam keadaan ini, jantung anda akan berdegup terlalu laju, terlaju perlahan atau corak tidak sekata.

Ia akan terasa seperti
getaran atau degupan jantung laju
. Sesetengahnya adalah tidak bahaya, namun sebahagian lagi boleh menjadi serius atau sehingga mengancam nyawa.

Semasa aritmia, jantung tidak berupaya mengepam darah yang cukup kepada keseluruhan badan. Hal ini menyebabkan
kerosakan mahupun kegagalan organ
.

Bagaimana pula dengan risiko saya?

Ia boleh terjadi kepada pesakit pelbagai umur. Ia boleh diuruskan dengan mengurangkan faktor-faktor risikonya. Sila berunding dengan doktor anda untuk maklumat lanjut.

Simptom

Apa gejala aritmia?

Simptom biasa bagi aritmia
 adalah:

Sensasi bergetar-getar pada dada dan leher.

Degupan jantung laju atau berdebar-debar.

Degupan jantung perlahan.

Sakit dada.

Sesak nafas.

Pening.

Berpeluh.

Pitam atau hampir pitam.

Terjatuh dan
serangan jantung secara tiba-tiba
 (dalam kes ekstrim).

Terdapat beberapa simptom lagi yang tidak disenaraikan di atas. Jika anda mempunyai sebarang kebimbangan terhadap sesuatu simptom, sila merujuk dengan doktor anda.

Bila saya harus jumpa doktor?

Jika anda mengalami sebarang tanda atau simptom seperti yang dinyatakan di atas mahupun sebarang soalan, sila merujuk dengan doktor anda.

Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Punca

Apa sebab Aritmia?

Aritmia boleh berlaku sekiranya
 isyarat elektrik yang mengawal degupan jantung tertangguh atau terhalang.

Hal ini boleh berlaku sekiranya sel saraf khas yang menghasilkan isyarat elektrik tidak berfungsi dengan baik atau jika isyarat elektrik tidak berupaya menghantar ke jantung dengan baik.

Aritmia juga boleh terjadi sekiranya sebahagian jantung mula menghasilkan isyarat elektrik. Hal ini menambahkan isyarat daripada sel saraf khas dan
mengganggu degupan jantung normal
.

Beberapa punca biasa aritmia, antaranya:

Serangan jantung

Tisu jantung berparut kesan daripada serangan jantung sebelum ini

Perubahan pada struktur jantung anda seperti daripada kardiomiopati

Arteri pada jantung anda terhalang (penyakit arteri koronari)

Tekanan darah tinggi

Kalenjar tiroid terlebih aktif (hipertiroidisme)

Kalenjar tiroid tidak aktif (hipothiroidisme)

Merokok

Meminum terlalu banyak alkohol kafein dan nikotin

Penagih dadah

Stres

Ubatan dan makanan tambahan

Diabetes

Apnea tidur

Genetik

Faktor Risiko

Apa faktor risiko masalah jantung ini?

Terdapat banyak faktor risiko bagi aritmia, seperti:

Sejarah penyakit berkaitan kardiovaskular

Tekanan darah tinggi

Masalah tiroid

Ubat dan makanan tambahan

Diabetes yang tidak terkawal

Apnea tidur obstruktif

Ketidakseimbangan elektrolit

Pengambilan terlalu banyak alkohol

Penggunaan kafein atau nikotin

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit apa itu aritmia didiagnosis?

Untuk mendiagnis apa itu aritmia jantung, doktor anda akan melihat semula simptom dan sejarah perubatan anda serta melakukan pemeriksaan fizikal.

Doktor anda akan bertanyakan tentang – atau ujian untuk – keadaan yang mungkin mencetus aritmia,
seperti penyakit jantung atau
 masalah pada kelenjar tiroid anda.

Doktor anda juga akan melakukan
ujian pemerhatian jantung spesifik
 pada aritmia. Antaranya:

Elektrokardiogram (ECG)

Monitor holter

Monitor acara

Ekokardiogram

Sekiranya doktor anda tidak dapat mengesan aritmia semasa ujian tersebut, beliau boleh cuba mencetus aritmia anda dengan ujian lain, antaranya:

Ujian stres

Ujian meja condong

Ujian elektrofisiologi

Di samping itu, pakar jantung anda boleh menggunakan elektrod tersebut untuk
merangsang jantung anda untuk berdegup
 pada kadar yang mungkin mencetuskan atau menghentikan – aritmia.

Hal ini membolehkan doktor anda melihat lokasi aritmia dan apa yang mungkin menyebabkannya.

Bagaimana pesakit apa itu aritmia dirawat?

Bagi mencuba merawat aritmia, terdapat beberapa jenis teknik.

Ubatan untuk mengekalkan kadar denyutan jantung atau memulihkan ritma jantung yang normal

Kardioversi

Vagal manuver

Ablasi kateter

Rawatan bagi Aritmia jantung juga
 melibatkan penggunaan peranti boleh implan:

Perentak jantung untuk membantu mengawal ritma jantung abnormal

Defibrilator kardioverter (ICD) boleh implan

Dalam sesetengah kes, prosedur atu pembedahan mungkin rawatan yang
disyorkan untuk aritmia jantung
:

Prosedur
maze

Pembedahan pintasan koronari